8 Perkara Yang Tidak Sepatutnya Dilakukan Pada Bayi Baru Lahir

Anak anda telah selamat lahir ke dunia? Tahniah! Dia sangat comel bukan?
Tanggungjawab menjaga bayi yang baru lahir merupakan beban yang besar terhadap kedua ibu bapa tidak kiralah bayi ini yang pertama atau yang kedua mahupun yang kelapan. Bayi adalah anugerah dari Allah yang membawa kegembiraan dalam hidup anda. Tetapi, anda perlu tahu bagaimana untuk menguruskan bayi yang baru lahir supaya dia selamat sentiasa.

Pantang larang bayi baru lahir
Foto Kredit: telegraph.co.uk
1. Jangan biarkan sesiapa mencium bayi anda
Baiklah, ini sememangnya kedengaran seperti perkara mitos, tapi itulah kebenarannya. Pada minggu pertama kelahiran, bakteria dan kuman boleh menyebabkan masalah yang serius pada bayi anda.

Mencium dan menyentuh tanpa mencuci tangan terlebih dahulu boleh menyebabkan bayi anda terdedah pada pelbagai jenis penyakit kerana sistem imunisasi masih tidak mampu melindungi badan mereka.

Sebagai ibu bapa, minta dengan baik pada sesiapa yang melawat untuk tidak mencium bayi anda, basuh tangan sebelum memegang bayi anda dan jika mereka tidak sihat, minta mereka datang melawat apabila mereka telah pulih.
Elakkan membawa bayi anda di tempat yang ramai orang di mana potensi untuk mereka mendapat penyakit lebih tinggi. Anda perlu bersabar untuk seketika sebelum mereka mampu dan bersedia berhadapan dengan pelbagai keadaan.
2. Jangan bising dalam rumah
Bayi anda sememangnya memerlukan perhatian yang lebih, tapi jangan ganggu penghuni dalam rumah dengan mengubah suasana rumah seperti menutup tingkap dan langsir supaya dia dapat tidur lebih lena. Anda tidak perlu meminta mereka berhenti berbual, menonton TV atau mendengar radio hanya kerana bayi anda sedang tidur.
Jangan risau jika adik beradik yang lain membuat bising kerana lebih cepat bayi anda membiasakan diri dengan bunyi bising pada siang hari, lebih mudah dia tidur tidak kira pada bila-bila masa.
3. Jangan biarkan lampin kotor terlalu lama
Ini mungkin suatu perkara yang biasa, tetapi sangat penting! Mereka mungkin kelihatan kecil tetapi bayi yang baru lahir membuang air lebih banyak dari bayi yang berusia 6 bulan. Ini bermakna lampin bayi yang baru lahir perlu diganti lebih kerap (dan juga perlu makan lebih kerap).
Periksa lampin bayi anda dengan kerap untuk memastikan mereka sentiasa selesa. Dengan cara ini, ruam lampin juga boleh dielakkan.
4. Jangan beri puting
Bayi dilahirkan dengan naluri yang kuat untuk menghisap dan susu badan ibu adalah makanan terbaik untuknya. Memberi puting pada usia yang awal akan menyebabkan kekeliruan pada jadual pemakanan bayi. Bayi anda sudah terbiasa dengan haba badan anda, degupan jantung anda dan bau anda—penyusuan susu ibu memberi keadaan yang selesa pada bayi anda. Sudah tentu tidak semua ibu mampu memberi susu ibu dan ini adalah perkara yang amat dikesali. Jika bayi anda memerlukan penyusuan botol, ikutlah arahan doktor dengan baik dan jangan lupa untuk mensterilkan botol sebelum anda menyusukan bayi.
5. Jangan pakai baju tebal-tebal
Bayi anda mungkin selalu nampak kesejukan, tetapi jangan keterlaluan dengan mengenakan pakaian yang terlau tebal. Memang benar bayi kecil tidak terlalu banyak bergerak, tetapi pemakaian baju yang berlebihan untuk mengawal haba boleh menyebabkan bayi demam dan kehilangan banyak air jika tidak berhati-hati.
Pakaikan bayi anda dengan pakain nipis supaya anda senang untuk menambah atau menanggalkan pakaian. Orang tua pun tidak tahan panas, apatah lagi bayi!
5. Jangan ponteng jadual temu janji di klinik
Tak kira apa jua keadaan, jangan lupa untuk membawa bayi anda berjumpa dengan doktor jika mempunyai sebarang masalah. Atur jadual temu janji dengan doktor secara kerap, dan jangan tinggalkan temu janji tersebut.
Sebagai ibu bapa baru,anda mungkin akan risau sesuatu yang berlaku pada bayi ada walaupun ia hanyalah perkara normal, tetapi hanya profesional sahaja yang boleh mengesahkan perkara tersebut. Doktor anda boleh membezakan antara perkara yang normal atau tidak; biarkan dia yang menentukan.
7. Jangan upload atau share gambar anak di Facebook, Instagram dan laman sosial lain
Bayi yang berumur di bawah 40 hari berdepan dengan dua jenis gangguan, gangguan fizikal dan gangguan rohani. Gangguan rohani lah yang kita patut lebih berhati-hati iaitu terdiri daripada Ain (sihir tanpa jin) dan Ummu Sibyan (sejenis jin yang membawa penyakit).
Apabila kita upload atau share gambar anak yang baru lahir (0-40hari) ke laman sosial, dikhuatiri mereka ini akan terkesan dengan Al-Ain tadi, iaitu sihir tanpa jin atau mata jahat.
8. Jangan lupa azan & iqamat
Sebagai seorang yang beragama Islam, jangan lupa azan & iqamat pada telinga bayi yang baru lahir. Ini adalah adab dalam menyambut bayi baru lahir dalam Islam. Rahsia azan dan iqamah buat bayi yang baru dilahirkan ialah syaitan akan lari daripada kalimah azan itu, walaupun sebelum itu dia ternanti-nanti kelahiran anak itu.
Selain itu, hikmah pertama kali yang didengari oleh telinga bayi ialah kalimah seruan yang mulia yang mengandungi kebesaran Allah s.w.t dan kata-kata dua kalimah syahadah.
Hal ini diibaratkan seperti mentalkinkan kepada si bayi akan kebesaran syiar Islam. Kesan azan ini akan sampai terus ke lubuk hatinya dan kesan ini akan kekal, In Shaa Allah.
Rasulullah SAW begitu teliti mengajar umatnya tentang hal ini. Baginda begitu mengambil berat tentang aqidah tauhid dan iman. Serta pemerhatiannya hendak menghalau syaitan dan hawa nafsu, sejak dari mula anak itu menghidu udara di dunia ini dan bernafas untuk hidup.
Akhir kata
Foto Kredit: efenem
Senarai pantang larang bayi baru lahir ini mungkin sebenarnya lebih panjang lagi, tetapi kesemua yang telah disenaraikan ini merupakan antara perkara penting yang anda perlu ingat sambil anda bergurau senda dengan anak kecil anda. Lagipun, adakah perkara lain yang lebih penting dari bayi anda?
Semoga anak ini akan membesar menjadi mujahid dan mendukung nilai-nilai Islam.
Aamiin.


11 Pantang Larang Ibu Mengandung Dengan Penjelasan Saintifik. Ini Bukan Mitos!

“Terliurnya tenguk orang depan aku ni makan telur separuh masak tu. Kalau aku dapat ni, letak kicap sikit lepas tu perisakan pulak dengan lada hitam. Tapi boleh ke aku makan telur separuh masak ni? Apa pantang larang ibu mengandung yang aku patut ikut?”
Wanita hamil perlu mengetahui apa yang boleh dimakan atau tidak dan juga beberapa pantang larang ibu mengandung yang patut diikut sepanjang kehamilan.

Mana tidaknya, kadangkala keliru dengan mitos ataupun benar. Sebab itu, sebaik mengetahui diri hamil, wanita perlu melengkapkan diri dengan ilmu pengetahuan.

11 Pantang Larang Ibu Mengandung Dengan Penjelasan Saintifik
Berikut adalah antara pantang larang ibu mengandung yang dijelaskan secara saintifik.

1. Keju yang belum dipasteur
Keju feta dan sebarang keju yang belum dipasteur tidak digalakkan makan kerana ia boleh menyebabkan penyakit Listeriosis.
Bakteria listeria ini mampu menembusi plasenta dan menyebabkan keguguran, kelahiran pramatang, dan keracunan dalam darah.

2. Makan hati
Meskipun ia kaya dengan vitamin A, hati ini boleh menyebabkan masalah pembentukan bayi dalam rahim.
Ini kerana hati ayam mengandung banyak retinol, yaitu salah satu jenis vitamin A.
Terlalu banyak retinol di dalam tubuh dapat membahayakan bayi dalam kandungan.
Foto Kredit: nbcwashington.com
3. Makan sayur-sayuran mentah
Sayur memang baik untuk kesihatan ibu hamil, tapi sebaiknya rebus sayur-sayuran sebelum dimakan.
Jika ingin dijadikan salad, pastikan sayur-sayuran sudah dibasuh dengan betul.
Sebarang benda asing mampu menjangkiti anda dan bayi dalam kandungan.

4. Makanan telur mentah atau separuh masak
Ia berpotensi menyebarkan jangkitan salmonella yang membahayakan anak dalam kandungan.
Bahan makanan mentah ini juga cenderung mengandungi Toksoplasmosis, sebuah parasit yang dapat menyebabkan jangkitan serius pada janin anda dan juga E.coli.
Foto Kredit: merci-mama.com
5. Minum diet soda
Mengandungi kandungan agen pemanis tiruan yang tinggi, ia boleh menyebabkan risiko kencing manis dan kecacatan pada bayi.
Kafein yang terkandung di dalamnya juga dapat memperngaruhi berat badan rendah pada bayi serta mengurangi penyerapan zat besi.
?????
6. Produk penjagaan diri yang meragukan
Bahan kimia yang ada dalam produk kecantikan dan penjagaan diri biasanya mengandungi kimia yang boleh menyebabkan ruam, alergi dan komplikasi.
Bahan kimia ini boleh masuk ke dalam rahim dan bayi secara tak langsung mengganggu pembesarannya.
Foto Kredit: shape.com
7. Ambil ubat yang dibeli dari kaunter farmasi
Ditakuti ada ubat-ubat ini mengandungi kompaun yang tidak dibenarkan.
Jika perlu makan ubat, lebih baik kunjungi klinik yang berdaftar dan hospital.

8. Membuat kerja rumah yang berat
Elak melakukan kerja rumah yang berat seperti mengangkat meja kerana ia boleh meningkatkan risiko keguguran.
Namun, anda amat digalakkan bersenam dengan membuat pergerakan ringan untuk kecergasan diri.

9. Terdedah dengan bahan kimia
Elak mengguna bahan kimia seperti insecticides, baja kimia, spot removers, aerosol spray cleaner yang tinggi bahan kimia.
Ia boleh masuk ke dalam rongga badan apabila bersentuh dengan kulit dan mengganggu tumbesaran bayi.
Foto Kredit: decoist.com
10. Berendam dalam air panas
Elak berendam dalam air panas atau sauna terlalu lama.
Kehangatan yang terlalu lama ini meningkatkan suhu tubuh. Bagi ibu hamil, hipertermia boleh membawa risiko berbahaya bagi perkembangan dan pertumbuhan bayi di dalam kandungannya, terutama selama trimester pertama.
Berpeluha berlebihan apabila sauna ini juga mampu mengakibatkan dehidrasi dan hipotensi (tekanan darah rendah).

11. Berjemur bawah cahaya matahari
Sapu losen mengandungi SPF 15 yang dapat menghalang sinaran UV daripada masuk ke kulit setiap kali ingin keluar rumah.
Elak berjemur di bawah cahaya matahari kerana kulit wanita hamil sangat sensitif.
Foto Kredit: profit.ro
Ini Bukan Mitos, Ya!
Elak lakukan perkara-perkara di atas.
Ini bagi menjamin pembesaran bayi dan kesihatan ibu terjaga sepanjang sembilan bulan, satu tempoh yang agak panjang.


Rupanya Kalau Hutan Tiba-Tiba Senyap, Itu Tandanya Ada Binatang Buas!

Orang tua-tua kata, pantang larang masuk hutan jangan dibuat main. Ini kerana boleh mengancam nyawa dan perlu lebih berhati-hati sekiranya anda keseorangan.
Kalau nak tahu, ada banyak pantang larang dan fakta mengenai hutan yang anda perlu tahu sebelum masuk. Ada orang ikut, ada juga sebaliknya. Terpulang kepada diri masing-masing.

Baca juga: Cara Tanam Daun Kesum, Dalam 3-4 Hari Dah Tunjuk Hasil!
PANTANG LARANG MASUK HUTAN YANG RAMAI TAK TAHU

1. Lumut taik kera. Kalau jalan di waktu malam, terutama di hutan padat dekat dengan air terjun atau sungai, anda akan nampak ada benda bercahaya warna hijau. Itulah yang dipanggil lumut taik kera.

Bila siang tak nampak apa-apa, bila malam dia akan keluarkan cahaya walaupun dengan sedikit bantuan cahaya dari bulan bintang.
Menariknya, lumut ini hanya tumbuh didenai (laluan binatang atau orang), jadi kalau sesat, ikut sahaja laluan ni di waktu malam, insyaAllah tak langgar pokok.
2. Kalau terserempak dengan ular tedung masa dalam hutan, jangan buat gerakan mengejut. Berdiri tegak dan undur ke belakang.
Ular tedung tak mematuk bila kepala dia tengah kembang penuh, sebaliknya akan mematuk bila kepala dia kembang separuh sahaja.
3. Kera dan lutong adalah spesis yang sama. Spesis kera tak akan lari bila kita libas dengan sebatang ranting kayu tetapi akan lebih lincah daripada gerakan ranting kita.
Untuk halau kera, patahkan pokok renek dengan daun dan ranting yang mengembang. Hayunkan dekat kera.
4. Kalau tiba-tiba hutan senyap dan sunyi sepi, itu tandanya ada haiwan seperti harimau, harimau akar dan beruang sedang mengintai.
5. Beruang madu. Hutan paya dekat Malaysia banyak beruang madu. Saiznya hanya sekerat pinggang dan berwarna jingga. Kalau terserempak, kita yang perlu menjerit dan buat seperti nak kejar, automatik beruang akan lari.

6. Kalau berkhemah di tepi sungai, jangan buat khemah dekat tepi air. Dinasihatkan buat di bahagian atau kawasan yang pokoknya besar.
Tandakan satu batu yang besar, kalau tengah malam batu hilang, maknanya air tengah naik.
7. Tanda-tanda kepala air. Kalau hujan dekat hulu, biasanya akan ada kepala air (air naik dari dalam perbezaan paras 5 kaki tak sampai 10 minit). Tanda-tanda lain yang kita perlu tengok adalah kehadiran buih-buih putih dekat tempat tak berbuih.
8. Nak masak air. Jangan ambil air dekat tepi sungai, ambil dekat tengah sungai atau tempat yang mengalir deras. Rationalnya, tikus, rusa, kancil, babi kencing di tepi sungai, arus akan tolak air kencing itu ke tebing.
9. Binatang besar. Kera atau monyet akan lari dan buat bising bila ada bahaya. Contohnya harimau, gajah, badak, seladang dan lain-lain. Kalau dari jauh dengar bunyi kera buat bising tentu ada binatang besar tengah lalu.
10. Makan makanan yang dimasak seperti ikan bakar, ayam bakar dan sebagainya sampai habis. Kemudian, hanyutkan atau tanam lebih makanan. Ini kerana lebihan makanan dan bau makanan akan menarik perhatian beruang, kera, gajah untuk datang bertandang.
11. Buat semua perkara sebelum jam 5.00 petang. Biasanya, bila dekat hutan, kami akan selesaikan semua urusan (masak, mandi, basuh dan lain-lain) sebelum jam 5.00 petang. Sebab, dalam pukul 5 lebih, hutan dah gelap disebabkan oleh kanopi pokok dan kecondongan matahari.
Baca juga: Patutlah Pokok Mati Walaupun Dah Siram, Salah Waktu Rupanya!
Sumber: Twitter Rozali


Menerima berita kelahiran ahli baru memang menggembirakan. Cukup seronok hingga tak sabar satu family nak melawat bayi baru lahir.
Biasanya keluarga dan kawan akan datang beramai-ramai menjenguk ibu dan bayi di hospital atau di rumah.

10 Pantang Larang Melawat Bayi Baru Lahir
Dalam kegembiraan dan keterujaan melihat si kecil, ada beberapa perkara yang perlu dielakkan ketika melawat demi menjaga kesihatan bayi iaitu:
1. Pakai baju yang penuh dengan asap dan kotoran
Pastikan anda pakai baju yang bersih ketika melawat bayi baru lahir. Jika anda seorang perokok, elak merokok sebelum melawat bayi baru lahir kerana asap rokok boleh melekat di baju serta rambut. Ia sebenarnya boleh menjejaskan kesihatan bayi.

2. Letak makanan atau minuman panas berdekatan dengan bayi
Malang tidak berbau. Oleh itu, elakkan daripada minum air panas ataupun meletak benda-benda panas berdekatan dengan tempat tidur bayi meskipun untuk sementara waktu.

3. Bawa anak kecil (yang merengek) bersama
Ibu yang baru bersalin biasanya masih kepenatan beberapa hari. Ditambah lagi perlu berjaga untuk menyusu dan menyesuaikan diri dengan kehadiran ahli baru.
Kadang-kadang mereka perlu suasana yang tenang. Kehadiran anak-anak kecil yang aktif berlari-lari dalam wad boleh mengganggu ketenteraman ibu dan bayi baru lahir.
Jika terpaksa, pastikan anak kecil telah diberi makan dan membawa maina kegemaran supaya mereka berada dalam keadaan tenang. Jika mereka mula membuat ‘perangai’, jangan menangguh dan usulkan diri untuk pulang dengan sopan.
4. Melawat bayi baru lahir di luar waktu yang dibenarkan
Sebaiknya, datang melawat pada waktu yang ditetapkan oleh pihak hospital. Ini untuk memberi peluang ibu berehat sepenuhnya sebelum bersedia menerima kedatangan tetamu.
Jika melawat di rumah, pastikan anda menelefon terlebih dahulu dan bertanyakan kesihatan ibu dan bayi. Jangan datang terlalu awal atau terlalu lewat untuk memberi mereka masa berehat.
5. Tidak mencuci tangan
Terutamanya sebelum memegang bayi baru lahir. Ini adalah untuk mengelakkan anda memindahkan kuman pada bayi yang belum kuat lagi sistem imunisasinya.
Meski sudah cuci tangan sekalipun, pastikan anda tidak memasukkan jari ke dalam mulut bayi demi memelihara kesihatan bayi.
6. Kejutkan bayi yang sedang tidur
Ada yang tak cukup sekadar melihat wajah ahli baru, meminta pula untuk melihat mata bayi. Jika bayi sedang lena tidur, jangan dikejutkan semata-mata menunaikan permintaan tetamu.
Bayi baru lahir perlukan tidur yang secukupnya. Jika bayi meragam, ingat, ibu juga yang perlu berjaga untuk menenangkannya.
7. Sakit ketika datang melawat
Jika tidak sihat, elak datang melawat ibu dan bayi kerana anda berisiko memberi penyakit anda kepada mereka.
Kasihan ibu, sudah lah belum habis penat bersalin, perlu pula merawat anak yang sakit.
8. Asyik memegang dan mengambil gambar bayi tanpa minta izin
Ada ibu yang masih belum bersedia memberi orang lain menyentuh bayinya. Hormati pendirian si ibu. Jangan ambil hati kerana mungkin dia ada sebab yang tersendiri.
Ada pula rakan atau ahli keluarga yang sibuk mengambil gambar atau merakam video bayi baru lahir. Kemudian di ‘upload‘ pula di FB mereka sesuka hati!
Tidak dinafikan, ada ibu yang gembira dan memang suka bergambar. Tetapi ada juga yang tidak suka diperlakukan sebegitu, lebih-lebih lagi dalam keadaan letih selepas bersalin.
Hanya apabila si ibu beri keizinan, barulah anda boleh mendukung dan merakam gambar bayi.
9. Merenung ibu yang sedang menyusu
Bayi baru lahir memang kerap menyusu. Oleh itu, janganlah menunjukkan ekspresi pelik atau hairan sehingga membuatkan si ibu merasa tidak selesa untuk menyusukan bayi. Lebih elok jika anda menjaga pandangan anda.
10. Elak beri nasihat berjela-jela
Dalam keadaan masih penat, si ibu tidak perlukan pendapat semua orang memberitahu apa yang terbaik untuk dirinya dan bayi meskipun itu adalah pengalaman pertamanya.
Biarkan ibu berehat sehingga dapat mengembalikan tenaganya. Jika dia perlukan nasihat, pasti dia akan bertanya pada anda.
Dalam keterujaan melawat bayi baru lahir,
Fikirkan juga kesihatan dan keselesaan ibu dan bayi apabila anda datang melawat. Lebih-lebih lagi ibu yang masih kepenatan bertarung nyawa melahirkan perlu rehat yang secukupnya.
Elak lakukan perkara yang boleh mendatangkan sensitiviti si ibu dan menjejaskan kesihatan bayi yang baru lahir.


Pantang Larang Semasa Hamil. Ibu Mengandung Perlu Tahu!

Pantang Larang Semasa Hamil
Wanita hamil tidak dapat lari daripada pantang larang demi memastikan kesihatan dan keselamatan buat dirinya dan bayi di dalam kandungan. Pantang larang ini harus sentiasa dipatuhi tidak kira samada sebelum atau selepas kelahiran bayi.
Peranan petua lama-lama yang diwarisi oleh nenek moyang sememangnya diakui keberkesanannya dan membuatkan wanita hamil moden hari ini tidak boleh memandang enteng tentang khasiat petua warisan lama masyarakat Melayu.

Kebiasaannya, pantang larang dilihat pada sudut tradisional. Namun, terdapat juga pantang larang dari sudut perubatan moden sebagai panduan para ibu moden hari ini.

Peringkat Awal Hamil – Trimester Pertama (1-3 bulan)
Pada peringkat awal ini, biasanya wanita hamil akan berasa pening dan loya-loya. Hal ini membuatkan mereka berasa tidak selesa dari segi fizikal dan mental.

Justeru, dinasihatkan ibu hamil mengelakkan makanan yang meloyakan seperti susu atau makanan-makanan berlemak.
Elakkan juga makan atau minum yang menambahkan ketagihan seperti kopi, teh, Milo, coklat, merokok, minum minuman beralkohol dan mengambil dadah.
Ubat-ubatan yang meragukan tanpa mendapat kebenaran doktor harus dielakkan termasuk jamu.
Digalakkan supaya elakkan makan atau minum yang bersifat tajam dikhuatiri bagi mengelakkan keguguran seperti ikan pari, air tebu, nenas, peria dan air kelapa.
Tidak digalakkan berjumpa orang-orang yang menghidap penyakit berjangkit.
Bagi ibu hamil yang mengalami pendarahan pada awal kehamilan, digalakkan mengurangkan aktiviti lasak dan banyakkan berehat.

Peringkat Pertengahan, Trimester Kedua (3-6 bulan)
Pada peringkat ini, ibu hamil sudah berasa semakin stabil dari segi emosi dan fizikal. Walaupun akan terasa sedikit lenguh dan sengal pada bahagian pinggang, hal ini masih tidak serius. Senaman ringan yang ringkas digalakkan buat ibu hamil pada peringkat ini dengan berpandukan jurulatih bertauliah atau sumber rujukan lain.

Peringkat Akhir, Trimester Ketiga (6-9 bulan)
Pada peringkat ini, berat badan ibu hamil semakin bertambah dan perut juga menjadi semakin besar. Ibu hamil cukup sekadar melakukan aktiviti ringan seperti berjalan-jalan sambil menghirup udara segar.
Pengambilan air yang cukup sangat diperlukan pada peringkat ini untuk memastikan tubuh ibu tidak terhidrat dan bekalan air ketuban sentiasa mencukupi buat bayi di dalam rahim.
Makan sedikit tetapi kerap untuk mengelakkan muntah disebabkan keadaan bayi yang semakin membesar dan faktor kedudukan ruang perut.

Ada apa-apa lagi yang saya tertinggal? Mungkin ada yang tahu pantang larang semasa mengandung untuk orang Cina dan India? Kongsikan di ruangan komen.
Semoga bermanfaat!


7 Perkara Ibu Bapa Perlu Tahu Tentang Bayi G6PD. Apa Pantangnya?

Pernahkah anda dengar G6PD? Penyakit ini sering menjadi bualan ibu bapa kerana sejurus selepas bayi dilahirkan, hospital akan menjalankan ujian saringan untuk mengesannya. Jika bayi disahkan mengalami kekurangan G6PD, maka beberapa langkah penjagaan perlu diambil kira terutamanya pada diet seharian anak serta pengambilan ubat.
Berikut merupakan beberapa fakta penyakit G6PD yang perlu anda tahu.

1. Apakah Yang Dimaksudkan Dengan Kekurangan G6PD?
G6PD sebenarnya ialah nama singkatan bagi enzim ‘glucose-6-phosphate-dehydrogenase’. Enzim ini sangat penting bagi fungsi tubuh manusia terutamanya dari segi pembuatan sel darah merah baru dan penghasilan tenaga daripada karbohidrat. Enzim yang terkandung dalam darah ini juga penting untuk melindungi dan melawan jangkitan daripada menyerang sel darah merah.
Disebabkan kekurangan enzim G6PD ini pada genetik, ia dapat membuatkan badan seseorang tidak dapat menghasilkan sel darah merah secara normal. Walaupun kedengaran serius, namun ia sebenarnya merupakan masalah kekurangan enzim yang paling biasa berlaku pada manusia. Menurut BabyCenter, kira-kira 1 dalam 10 kanak-kanak mengalami kekurangan G6PD di Malaysia.

Foto Kredit: geneticsandpublichealth.com

2. Punca Kekurangan G6PD
Jika anda atau pasangan merupakan pesakit G6PD atau mempunyai sejarah penyakit G6PD dalam keluarga, maka anak anda juga mungkin menghidap G6PD.
Penyakit G6PD adalah penyakit keturunan yang sering dibawa oleh kromosom X daripada ibu atau bapa pembawa gen. Penyakit ini memang tidak dapat dikesan semasa ujian berkala kehamilan dan sukar dibendung sehingga ke hari ini kerana melibatkan aturan genetik yang sangat kompleks serta sentiasa diturunkan kepada waris.
Foto Kredit: g6pdhku.wordpress.com/
3. Simptom Kekurangan G6PD
Kanak-kanak tidak akan menunjukkan sebarang simptom G6PD melainkan apabila terdedah kepada pencetusnya. Jika ini berlaku, maka proses hemolisis (sel darah merah pecah) boleh menyebabkan pesakit kekurangan darah. Oleh sebab itu, bayi baru lahir yang disahkan G6PD perlu dipantau dalam wad kerana mereka berpotensi mendapat penyakit kuning (jaundis).
Antara simptom yang dialami akibat hemolisis ini termasuklah:

kelihatan pucat
tidak bermaya (atau keletihan yang teramat)
pening
degupan jantung yang laju
sukar bernafas
sakit dada
jaundis (kekuningan) – boleh dilihat pada mata putih atau kulit, warna air kencing seperti air teh O atau Coca-Cola.

Sekiranya anda mengesan simptom ini pada bayi, jangan lengah mendapatkan rawatan hospital dengan segera.
Foto Kredit: gspkdesign.ltd.uk
4. Adakah Ia Boleh Dirawat?
Buat masa ini, tiada rawatan spesifik untuk menghilangkan penyakit kekurangan G6PD daripada tubuh. Sungguhpun begitu, ibu bapa tidak perlu terlalu risau kerana anak yang kekurangan G6PD masih boleh menjalani kehidupan yang aktif, sihat dan normal selagi tidak didedahkan kepada pencetus hemolisis.
Dalam sesetengah kes, ada pesakit yang memerlukan rawatan yang lebih intensif seperti pemindahan darah bagi menggantikan sel darah merah serta oksigen yang berkurangan dalam badan. Apabila pencetus telah dikeluarkan atau dirawat, simptom-simptom yang dialami biasanya akan hilang sendiri dalam masa beberapa minggu.
www.kidsinadelaide.com.au
5. Pantang Bagi Pesakit G6PD
Penyakit genetik ini memberi kesan yang berbeza-beza mengikut individu. Ada yang terkesan teruk apabila terlanggar pantang, ada yang tidak. Namun begitu, adalah lebih baik sekiranya ahli keluarga dapat membantu pesakit waspada dalam pengambilan makanan atau ubat-ubatan seharian.
Sel darah merah dalam badan penghidap G6PD akan terkesan dengan beberapa jenis ‘pencetus’ yang dikenali sebagai bahan oksidatif. Merujuk kepada portal MyHealth, berikut adalah senarai lengkap bagi bahan yang perlu di’pantang’ oleh pesakit G6PD.

Makanan dan herba yang perlu dielakkan

Ubat yang boleh diberi dalam dos terapeutik

Kacang parang (fava beans)
Ubat China

Chuen Lin
San Chi
13 herbs
12 herbs

Ubat tradisi lain (dapatkan nasihat doktor)

Bahan lain yang mesti dielakkan

Ubat gegat (moth balls)
Ubat nyamuk yang mengandungi pyrethium

Ubat yang mesti dielakkan

Acetanilide
Doxorubicin
Furazolidene
Methylene Blue
Nalidixic acid
Niridazole
Nitrofurantoin
Phenozopyridine
Primaquine
Sulfamethoxazole
Bactrim

Paracetamol
Ascorbic acid
Aspirin
Chloramphenicol
Chloroquine
Colchicine
Diphenhydramine
Isoniazid
Phenacetin
Phenylbutazone
Phenytoin
Probenecid
Procainamide
Pyrimethamine
Quinidine
Streptomycin
Sulfisoxazole
Trimethoprim
Tripelennamine
Vitamin K
Mefloquine

Foto Kredit: nutstop.com
6. Bolehkah Penyusuan Badan Diteruskan?
Sudah tentu. Ibu-ibu digalakkan meneruskan penyusuan badan walaupun bayi anda disahkan kekurangan G6PD.
Walaubagaimanapun, ibu yang menyusu bayi kekurangan G6PD perlu mengelakkan bahan-bahan/ubat-ubat seperti di dalam rajah di atas agar tidak menjadi pencetus apabila termasuk di dalam susu ibu.
Foto Kredit: food.ndtv.com/
7. Langkah Keselamatan Yang Perlu Dilakukan Oleh Ibu Bapa
Cara terbaik adalah dengan melindungi anak anda daripada pencetus yang boleh menyebabkan timbulnya simptom yang tidak diingini.
Selain itu, apa yang anda perlu lakukan adalah:

Peka terhadap makanan dan ubat yang mengandungi bahan pencetus / oksidatif.
Simpan senarai pencetus di rumah anda atau di tempat yang mudah diakses.
Buat beberapa salinan untuk diberi kepada orang lain seperti saudara terdekat, penjaga, pengasuh, atau guru apabila perlu.
Sentiasa periksa kandungan pada makanan, minuman dan ubat dengan menyemak labelnya.

Foto Kredit : huffingtonpost.com
Tingkatkan Kesedaran Terhadap Kekurangan G6PD
Dengan saluran perubatan yang semakin banyak dan pengetahuan yang boleh didapati di hujung jari, maka semakin mudah bagi ibu bapa masa kini untuk mengawal penyakit yang dialami anak-anak serta mengenalinya secara lebih dekat.
Sebagai orang awam, kita juga boleh memainkan peranan dengan menambah ilmu serta meningkatkan kesedaran terhadap penyakit ini.


Papa Kongsi Resepi Nasi Hujan Panas, Panjang Gebu & Elok Kejadiannya!

Dengar saja nama menu yang unik ini iaitu nasi hujan panas, tak lain dan tak bukan, merupakan salah satu makanan yang digemari rakyat Malaysia. Memang sesuai namanya dengan cuaca di negara ini yang kadang panas dan kadang hujan.
Kebiasaannya, ia disediakan di majlis-majlis keramaian dan nasi hujan panas ini dipadankan dengan beberapa jenis lauk sebagai pelengkap hidangan. Antaranya ialah ayam masak merah, acar jelatah, papadom dan lain-lain lagi. Jom cuba buat resepi ini di rumah!

Baca juga: Resepi Sup ‘Minestrone Itali’, Sedap Dihirup Di Waktu Hujan & Ketika Demam!
RESEPI NASI HUJAN PANAS STAIL PAPA YANG PANJANG & GEBU…

Syukur Alhamdulillah. Busy siapkan order dari customer. Lewat sikit Papa up menu hari ni.

RESEPI NASI HUJAN PANAS STYLE PAPA!
BAHAN-BAHAN:

Beras Basmati Jasmine Pusa Cream 5kg – Basuh dan rendam beras 20 minit dan toskan.
Bawang besar 4 biji.
Bawang putih selabu.
Halia 4 inci.
4 sekawan.
Air 5 liter.
Susu cair 1 tin.
Pewarna kuning telur, hijau apple dan merah. Setiap pewarna dicampurkan dengan sedikit susu cair.
Garam, aji dan gula secukup rasa.
Majerin @ Minyak sapi dan minyak masak untuk menumis.

CARA-CARA MEMBUAT NASI HUJAN PANAS:

1. Panaskan kuali dan masukkan majerin @ minyak sapi yang dicampur dengan minyak masak anggaran dalam 1/2 kg (lebih sikit pun tak apa).
2. Tumis bawang merah, bawang putih, halia dan 4 sekawan.
3. Bila bawang dah layu dan naik wangi tutup api tuang dalam rice cooker gas atau letrik.
4. Masukkan daun pandan, masukkan air 5 liter.
5. Masukkan garam, aji dan gula secukup rasa. Masak hingga air didih.
6. Masukkan susu cair 1 tin.
Antara lauk yang digandingkan bersama nasi hujan panas.
7. Masukkan beras yang telah ditos.
8. Kacau sentiasa hingga air hampir-hampir kering, baru tutup dengan tudung periuk.
9. Tunggu nasi kering (masak).
10. Buka tudung periuk dan buatkan tiga lubang di tengah-tengah nasi tadi dan tuang pewarna.
11. Tudung semula periuk biarkan dalam 10 minit, baru buka dan gaul untuk campurkan warna tersebut.
Siapp! Selamat mencuba.
#ChefPapa
Sumber: Facebook Nazri Mat Zain via Masak Apa Hari Ni..(MAHN)


Papar ‘Live’ Berpakaian Seperti Syaitan & Baca Mantera Di Tiktok, Mak Ayah Kena Pantau Anak-Anak!

Selari dengan perkembangan zaman teknologi yang moden, sudah ramai dalam kalangan kanak-kanak yang terdedah dengan budaya yang dipaparkan dalam media sosial. Pergi ke mana sahaja, semua kanak-kanak memegang telefon pintar dalam gengaman mereka. Mungkin ada yang terlepas pandang dengan kandungan video di laman media sosial yang sebenarnya berpotensi untuk mempengaruhi minda anak-anak ke jalan yang salah!
Sumber: Kenapa Kartun ‘Fast Paced’ Macam Cocomelon Tak Sesuai Untuk Anak? Rupanya Boleh Ketagih!

PAPAR LIVE BERPAKAIAN SEPERTI SYAITAN & BACA MANTERA

Baru-baru ini viral di laman media sosial Tiktok mengenai satu akaun memaparkan kandungan berbentuk syirik. Akaun Tiktok yang dikenali sebagai ‘WeAreTheCleansing’ tersebut memaparkan video live di mana seorang lelaki memakai pakaian seperti ‘syaitan’ dan memegang buku yang mempunyai bacaan mantera. Seram juga bila tengok video ini!

Apa yang merisaukan adalah, kandungan live sebegini boleh juga ditonton oleh kanak-kanak yang berpotensi untuk terpengaruh dan dirasuk oleh bacaan mantera tersebut. Bukan itu sahaja, ini menjadi pengaruh yang buruk untuk kanak-kanak yang mudah terpesong dan mempercayai amalan tersebut, tidak ketinggalan orang dewasa juga.

Be careful about your children coming across this person on TikTok. They are reading from what appears to be a satanic bible or a book of spells. They are chanting and there is chanting going on in the background. Curiosity can allow open doors of opportunity for your children to either become demon possessed or demon oppressed.
You may think your children can’t see this person. I hardly get on to TikTok much any more but what little I have I’ve seen this person at least 10 times. Your children may or may not be on TikTok for all the right reasons but this person can make them a victim of the demonic realm just by being curious. Please please please check your children’s social media! Or just keep them away from it!

Ada komen orang ramai yang mengatakan bahawa ini hanyalah video untuk mempromosikan satu kumpulan black metal dari United Kingdom, namun tidak pasti kesahihannya. Semoga ibu bapa yang telah membiasakan anak-anak dengan media sosial dapat memantau kandungan yang ditonton oleh mereka.
Sumber: Jim Mathis


Para Ibu Jangan Lupa Pam Susu Bila Raya, Takut Nanti…

Lebih kurang seminggu lagi kita bakal menyambut lebaran, sudah pasti keterujaan yang dipendam selama hampir 2 tahun ini akibat Covid-19 membuatkan orang ramai tidak sabar untuk menyambutnya dengan beberapa kelonggaran yang dibenarkan oleh kerajaan.
Sudah pasti, para ibu yang mempunyai anak menyusu badan turut sama menantikannya. Melalui perkongsian oleh Kaunselor Laktasi, ibu menyusu bakal mengalami risiko seperti bengkak susu ketika beraya jika terlupa untuk memerah atau mengepam susu.

Baca juga: Selepas Bercerai, Perbelanjaan Raya Anak Tanggungjawab Siapa? Ini Jawapannya..
PARA IBU JANGAN LUPA PAM SUSU BILA RAYA, TAKUT NANTI…

Mak menyusu bersedia dengan perkara tak terjangka.

Aura mak-mak nak balik beraya kali ni luar biasa. Pasti teruja nak jumpa sanak saudara dan menjamu juadah di hari raya pertama nanti.
Makan sedap, happy tak terkata. Eh tiba-tiba susu meriah luar biasa. Siapa pernah alami?

Tak salah kalau ibu-ibu buat sedikit persiapan terutama ibu-ibu bekerja yang bakal kembali bekerja nanti.
ANTARA PERALATAN PENYUSUAN YANG BOLEH DIBAWA BALIK KE KAMPUNG IALAH:
Gambar hiasan – HelloDoktor
1. Pam susu
2. Cooler bag / cooler box
3. Ice pack yang mencukupi
4. Storage bottle / storage bag
5. Nursing cover / baju menyusu
Jika ada keperluan, ibu boleh memerah. Maklumlah dah sehari suntuk beraya dan menjamu selera, susu penuh tak terkata.

Jika bayi tak nak menyusu, memerahlah. Jika pam tertinggal, mahirkan diri dengan teknik marmet.
Jangan jadikan alasan penat beraya sampai ibu tak keluarkan susu dengan baik. Jika bayi nak menyusu, alhamdulillah teruskan macam biasa.
Jika bayi menolak, pastikan ibu-ibu kena keluarkan susu pada waktu sepatutnya. Supaya hormon FIL (feedback inhibitor lactation) tak menyerang.
Nanti susu merudum pula habis raya. Sedih teramat nanti. Selamat pulang berhari raya dan berhati-hati ya semua.
VIDEO PENUH:

https://media.siraplimau.com/2022/04/46114050_703285984200413_9111462882950501060_n.mp4
Sumber: Facebook Nad Masrom


Para Suami Kena Ada 4 ‘Mindset’ Ini Dalam Menolong Isteri, Barulah Jadi Suami Mithali!

Sekali sekala kalau si isteri minta tolong si suami pergi ke kedai beli barang tu, susah betul! Sampai suruh banyak kali pun masih tak bergerak. Kesudahannya, isteri juga lah yang tengah jaga anak, nak masak lagi ni yang keluar membeli barang. Susah sangat ke kalau nak bantu isteri buat kerja rumah tu? Apa kata para suami di luar sana, baca nasihat dan tips dari suami ini mengenai ‘mindset’ yang setiap suami perlu ada. Penting untuk rumahtangga ni.
http://www.buildyourmarriage.org/

SUAMI KENA RAIKAN SIFAT ISTERI
Kadangkala isteri saya minta izin nak pergi beli barang dapur di pasaraya. Saya kata wasap sahaja list nanti saya keluar belikan. Lagi senang. Dia tak letih. Tapi tidak lama kemudian, saya fikir balik. Saya izinkan dia keluar pergi beli barang sendiri. Maka keluarlah dia dengan anak sulung bersama. Tolak troli pasaraya beli barang. Anak yang nombor dua saya jaga di rumah. Tidak berapa lama kemudian dia balik dengan wajah senyum sampai telinga. Bawa balik barang-barang dapur yang memang saya biasa beli. Bawang , biskut, telur dan lain-lain. Katanya, seronok dapat keluar beli-beli barang. Dapat tolak troli dalam pasaraya tu hilangkan stress.
http://thelala.com/

Begitulah isteri kita para suami sekalian. Kadangkala kita kena raikan sifat mereka ini. Jadi isteri dengan anak-anak yang masih kecil sungguh meletihkan. Letih fizikal dan mental serta emosi. Maka kitalah para suami kena sentiasa menyokong. Kalau kita balik rumah asyik mengadap handphone dan laptop sahaja lepas tu berfikiran kerja rumah dan anak ini kerja isteri kita, itu sangatlah silap.

Letih macam mana pun kita kerja di pejabat, tak akan sama letih isteri kita mengurus anak-anak kecil di rumah. Tu belum termasuk nak basuh baju, memasak, sapu sampah dan lain-lain lagi. Pernah saya jaga 2 orang anak (seorang umur dekat dua tahun dan seorang lagi 3 bulan) di rumah. Isteri kena ke sekolah. Balik tengahari. Penat dia tak terkata la. Sorang nak susu, sorang nak kena mandikan, nak makan la, nak dukung la. Exausted! Maka begitulah isteri kita hadapi.
http://www.huffingtonpost.com/
Jadi kalau kita para suami jenis tak buat kerja rumah di rumah. Tak suka bagi ruang pada isteri untuk dia raikan diri dia.
Anda jangan pelik jika isteri anda berperangai kasar dengan anda. Sebab dia ibarat gunung berapi yang nak meletup. Stress dan serabut dia tu ditahan-tahan.
Para suami anda kena letak mindset ni
1. Sepenat mana kerja kita dia pejabat. Takkan dapat lawan penat isteri mengurus anak-anak dan rumah. Sebab mereka tiada office hour macam kita. Mereka kerja every hour.
http://www.rd.com/
2. Kena bagi ‘me time’ untuk isteri kita. Sekali sekala bawa pergi shopping. Biar dia je beli barang dapur. Kita bagi duit.
3. Tiada istilah tolong isteri buat kerja rumah. Tapi yang betul adalah memang kita ‘sedang buat kerja kita’.kita basuh pinggan mangkuk tu sebab memang kita dah guna untuk makan. Kita basuh dan sidai baju sebab memang kita yang pakai baju tu. Kita urus anak sebab tu anak kita.
4. Isteri kita buka robot. Jadi banyakkan komunikasi dengan dia. Tidak perlu bagi cadangan penyelesaian sangat pun apa yang mereka cakapkan. Cukup jadi pendengar tanda kita prihatin dan sokong dia.
http://agapeher.com/
Sekadar perkongsian. Saya pun sedang belajar-belajar jadi suami mithali. Banyak juga silap. Semoga bermanfaat.
*Kalau sayangkan isteri anda, selalu-selalulah tanya khabar si isteri tu ye. Nak bawa pergi bercuti sekali-sekala pun apa salahnya.
Sumber: Ehsan Halim


Paracetamol VS Toren, Ubat Mana Perlu Beri Untuk Anak Positif Jangkitan Influenza?

Awal tahun ini, pernah tular mengenai satu kes keluarga yang kehilangan anak kecil mereka disebabkan radang otak yang berpunca daripada pemberian ubat punggung NSAIDS semasa pesakit sedang mengalami jangkitan influenza.
Ibu bapa yang risau berkenaan hal ini, anda perlu tahu terdapat dua jenis ubat yang diberi melalui punggung iaitu Paracetamol (Supp. PCM) dan Diclofenac (Supp. Voren) seperti dijelaskan oleh Doktor Redza Zainol. Namun, yang mana satu perlu diberi Paracetamol atau Voren kepada anak yang positif influenza? Jom baca penerangan beliau di bawah.

Baca juga: Rupanya Ini Tiga Tips Tambah Ketinggian Anak Bawah 18 Tahun
PESAKIT POSITIF JANGKITAN INFLUENZA: PARACETAMOL VS TOREN

Baru-baru ni, kawan saya dari Selangor hubungi saya.

Dia kata anak dia demam tinggi dan tak kebah-kebah. Bila pergi ke klinik, rupanya positif jangkitan Influenza. Doktor tu nak bagi ubat demam melalui punggung tapi kawan saya ni tak bagi.
“Aku dengar bahaya bagi ubat demam melalui punggung. Betul ke?”
Saya kata gini.
TERDAPAT 2 JENIS UBAT DIBERI MELALUI PUNGGUNG
Ada 2 jenis ubat demam yang selalu diberi melalui punggung ni.
1. PARACETAMOL (SUPP. PCM)
Gambar hiasan: AlproPharmacy
Yang pertama namanya Paracetamol.
Bila Paracetamol diberi melalui punggung, kita panggil ia sebagai Suppository Paracetamol. Nama pendek dia Supp. PCM.
2 DICLOFENAC (SUPP. VOREN)
Gambar hiasan: MediSaveMY
Yang kedua, namanya Diclofenac dan ia dibawah kumpulan NSAID (Non-Steroidal Anti-Inflammatory Drug). Diclofenac pun boleh diberi melalui punggung dan nama pendeknya ialah Supp. Voren.
DINASIHATKAN BERI SUPP. PCM KEPADA PESAKIT POSITIF JANGKITAN INFLUENZA
Gambar hiasan: ClevelandClinic’sHealthEssentials
Ada 1 kajian yang diterbitkan di Jepun. Dia dapati kadar kematian meningkat bila ubat Diclofenac diberi pada pesakit yang positif jangkitan Influenza.
Jadi, dah jelas yang kita tak boleh bagi Suppository Diclofenac kalau positif jangkitan Influenza. Saya nasihatkan dia untuk guna Supp. PCM sahaja.
KIRAAN DOS SUPP. PCM MENGIKUT UMUR ANAK
Dos untuk Supp. PCM, kiraannya macam ni:

Umur 3 bulan – 11 bulan : 60 – 125mg
Umur 1 tahun – 4 tahun : 125 – 250mg
Umur 5 tahun – 11 tahun : 250 – 500mg

1. PATAHKAN DUA SUPP. PCM BILA…
Gambar hiasan: HelloDoktor
Selalunya, Supp. PCM datang dalam dos 250mg.
Jadi kalau anak umur setahun, boleh patahkan ubat Supp. PCM jadi dua dan beri separuh.
“Separuh lagi tu kau simpan. Lagi 6 jam, kau bagi lagi separuh tu kalau masih demam.”
2. SUPP. PCM MAKSIMUM 4X SEHARI & TAK BOLEH DITELAN
Maksimum boleh bagi Supp. PCM 4 kali sehari dan ubat ni tak boleh ditelan. Kalau masih tak sihat, saya minta dia bawa ke klinik lagi.
Di hujung perbualan tu, kawan saya cakap
“Kita yang dewasa ni kalau demam, senang sikit.”
Saya tanya dia, dah kenapa pula senang. Dia jawab gini. “Kita demam, pergi ambil MC dah terus baik. Hahaha!”
“Ala baler kawan macam ni.”
Sumber: Facebook Redza Zainol


Peguam Kongsi Cara ‘Ajar’ Jiran Suka Parking Depan Rumah Dari Sudut Undang-Undang

Hal jiran meletakkan kenderaan di hadapan rumah jiran lain ini, merupakan isu yang kerap sangat berlaku. Bila tiada kesedaran hidup berjiran, mulalah ada individu yang bertindak sesuka hati macam kawasan semua itu dia yang punya.
Selain memberi teguran kepada ‘ketidaksedaran’ jiran, anda juga boleh mengajar mereka dengan cara yang lebih ada kelas iaitu cara undang-undang. Mari ikuti perkongsian oleh seorang Peguam Hartanah, Syazwan Mohd Jafri.

Baca juga: Maksud Di Sebalik Warna Emoji ‘Hati’…Barulah Tak Salah Faham Bila Guna!
PEGUAM KONGSI CARA ‘AJAR’ JIRAN SUKA PARKING DEPAN RUMAH

Salam warga T.A.H.i semua. Lepas seharian bertukang, masalah payah keluar masuk rumah sebab ada kereta block pagar adalah perkara terakhir yang anda ingin hadapi.

Namun perkara ini biasa terjadi. Harapnya perkongsian kali ni dapat membantu sesiapa yang mengalami masalah ini. Terima kasih warga T.A.H.i dan admin…saya share ya.
ADUHAI PENING DENGAN JIRAN ASYIK PARKING KERETA BLOCK PAGAR RUMAH!
(Ketahui hak anda sebagai jiran teraniaya)

Jika anda menetap di taman perumahan (landed terutamanya), pasti PERNAH MENGALAMI masalah pagar rumah dihalang oleh kereta orang lain (selalunya kereta jiran lah).
Pastinya juga menyusahkan, menyakitkan minda dan menyakitkan hati anda. Teguran secara baik tidak berkesan. Jadi apakah hak anda di bawah undang-undang? Perkongsian singkat hari ini.
KETAHUI HAK ANDA DI BAWAH UNDANG-UNDANG
1. HAK ANDA DI BAWAH AKTA PENGANGKUTAN JALAN 1987 (APJ 1987)
Seksyen 48(1) APJ 1987 menyebut – adalah menjadi kesalahan bagi pemandu yang meletakkan kenderaan mereka dengan cara yang menyusahkan/menghalang pengguna lain.
Jika didapati bersalah, boleh didenda minimum RM1,000.00 dan maksima RM5,000.00 ATAU penjara tidak kurang 1 tahun ATAU kedua-duanya.
2. HAK ANDA DI BAWAH AKTA KESALAHAN KECIL 1955 (AKK 1955)
Selain APJ 1987, AKK 1955 juga ada menyebut tentang kesalahan letak kereta depan rumah orang. Seksyen 22 AKK 1955 menyebut – barangsiapa yang melanggar masuk perkarangan rumah dengan sengaja tanpa alasan munasabah, boleh didenda sehingga RM50.
3. JALAN TERAKHIR JIKA JIRAN MASIH TERUSKAN SALAHLAKU PARKING BLOCK PAGAR RUMAH

Ramai tidak tahu, sebenarnya di bawah Seksyen 48(2) APJ 1987 – pihak berkuasa seperti pegawai polis/pegawai JPJ/pegawai majlis perbandaran, dibenarkan untuk CLAMP dan TOWING kereta yang menghalang/menyusahkan orang lain.
Oleh itu, semasa membuat aduan, pastikan anda maklumkan akta ini. Bila tahu kereta nak kena tow, pasti jiran tidak akan ulang kesalahan sama.
INFO TAMBAHAN

Meletakkan kereta block rumah orang juga dikira sebagai kesalahan “TORT KACAU GANGGU PERIBADI”.
If all else fails, anda boleh saman di mahkamah dan dapatkan Perintah Injunction (Perintah halangan) agar pelaku tidak meneruskan lagi salah laku.

KESIMPULAN
Isu ini mungkin nampak remeh tapi hakikatnya memang banyak terjadi.
Perkongsian kali ni pula bukan untuk menggalakan pergaduhan sesama jiran namun lebih kepada memberikan “awareness” tentang isu ini supaya semua pihak sama-sama elak dari lakukan kesalahan ini.
Sekian..
Sumber: Facebook Syazwan Mohd Jafri via Tukang Apa Hari Ini


[VIDEO] Gara-Gara Jiran Suka Parking Depan Rumah, Letak Nota ‘Untuk Dijual’ Terus Alih!

Hidup berjiran haruslah saling memahami dan hormat menghormati antara satu sama lain. Semangat kejiranan mampu mewujudkan suasana yang harmoni tanpa pergaduhan antara satu sama lain.
Walau bagaimanapun, lain pula kisah yang tular di media sosial apabila seorang pengguna TikTok bergaduh dengan jirannya yang mempunyai sikap tidak bertolak ansur serta tidak menghormati.

Baca juga: [VIDEO] Jiran Suka Sidai Baju Di Pagar Macam Rumah Sendiri, Geram Tengok!
GARA-GARA JIRAN SUKA PARKING DEPAN RUMAH, LETAK NOTA TERUS ALIH
Menerusi rakaman video berdurasi 12 saat itu, pengguna TikTok bernama Nur Farhana meluahkan rasa geram dengan jiran yang gemar meletakkan kenderaan di hadapan rumah mereka. Tindakan jirannya itu menyebabkan si suami meletakkan satu nota sindiran.

“POV: Bila suami hang buat gila, geram dengan perangai jiran yang suka parking depan rumah orang sesuka hati” tulis wanita itu.
Suami kepada wanita ini meletakkan satu botol dan tertera tulisan kereta itu ingin dijual dengan harga RM800.00. Bukan itu sahaja, pembeli turut mendapat ganjaran istimewa iaitu menerima pam racun secara percuma.
“Untuk dijual RM800.00 percuma pam racun,” tulisnya.

https://media.siraplimau.com/2022/02/v0f025gc0000c84h4orc77udjvb6ksj0.mp4
Taktik tersebut sudah tentunya membuahkan hasil. Hal ini terbukti apabila jirannya dilihat tidak lagi meletakkan keretanya di hadapan rumah mereka.
https://media.siraplimau.com/2022/02/v0f025gc0000c84rpurc77u1ur3phcpg.mp4
“BAGUS, BARU PUAS HATI…”
Meninjau ke ruangan komen, rata-rata netizen turut bersetuju dengan tindakan yang dilakukan oleh pasangan suami isteri itu dan berpuas hati dengan taktik yang diguna.

*Adoi, macam-macam ya. Hidup berjiran kenalah saling menghormati. Jangan gaduh-gaduh.
Sumber: TikTok Nur Farhana


Pasangan Ini Kongsi Pengalaman Berada Di Hospital Bersalin Persis Hotel 5 Bintang Di Selangor!

Siapa di sini yang pernah atau bercadang untuk menghadiri kelas persediaan sebelum bersalin? Mungkin ada dalam kalangan anda yang peka dengan kelas ini dan mungkin ada yang tidak. Sebenarnya, antenatal class atau kelas persedian sebelum bersalin ini bergantung kepada individu sama ada mahu mengikutinya atau tidak. Namun, kita ada dalam kalangan anda yang ingin menyertai kelas tersebut, apa kata anda baca perkongsian pasangan ini yang menghadiri kelas di Andorra Women and Children Hospital Seri Kembangan. Bukan nak ke kelas saja, anda yang bakal menimang cahaya mata pun boleh datang sini tau! Dengar katanya sangat menarik dan hospital pun macam hotel 5 bintang!
Welcome to Andorra Women and Children Hospital Seri Kembangan
Bangunan luar hospital. Cantik kan? – www.facebook.com/NHA2106MA

(26/11/2017)
To be honest, actually ni second time join ANTENATAL CLASS. Before this join dekat hospital private yang lain, but kali ni join under Andorra Woman & Children Hospital. Well, as young parents to be (umur memasing 23 kira aci la tu young kan?) mmg rasa nervous yakmat nak tunggu baby keluar. Nak nak first baby. So kena la timba ilmu bebanyak sampai 2 kali masuk kelas tau. Ching !

www.facebook.com/NHA2106MA

Sejujurnya, we rather choose Antenatal Class at Andorra Woman & Children Hospital as the best one ! Why ? Sebab speaker semua bagus2 and tak mengantuk langsung dalam kelas. Sangat happening and apa yang disampaikan terus masuk telinga serap dalam otak tau. Haha. First2 sampai and park kereta tengok bangunan pun dah cukup menteramkan jiwa. Sooo English style ok. Itu baru design luar bangunan belum tengok interior design lagi. Mmg cantik bak hangggg ! Masuk pintu terus dijemput oleh Pn. Zaila, CEO Andorra.
Btw, rasa adore sangat dgn beliau, very informative and tak sombong. Bukan CEO je, mmg semua staff kat sana sangat helpful and tak lokek senyuman langsung. Yang ni mmg tak tipu. Boleh kumpul pahala tau, terpandang kejap pun terus senyum (Dalam Islam, senyuman juga adalah salah satu bentuk sedekah dan individu yang mengamalkannya akan memperoleh ganjaran pahala sekiranya berbuat demikian)
Maternity Ward Single Bedded
Kelas start dengan bacaan doa by En. Faris (if am not mistaken his name la) and then ucapan from their founder, Dr Khamsiah bt Muda. Rasa terharu bila beliau bagi speech sebab kenapa nak buka hospital sendiri. Her speech already made me want to deliver here ! Apa yang kita nak, mmg ada pada hospital ni tau. Also speech tentang ‘REZEKI’ from Sheikh Dr. Tawfique, executive director yang sangat menusuk kalbu jiwa encik suami (Ashraf). Very inspiring and motivated !
MODULE
www.facebook.com/NHA2106MA
Banyak manfaat join kelas ni, dapat ilmu pasal Probiotic, What to expect in labour room, Nutrition, Exercise, Father role annnnnnnnd paling best pasal breastfeeding (since iols bercita-cita nak fully BF baby till 2 years old) and cara pernafasan yang betul masa dalam labour room (this one mmg skrg selalu terfikir kat kepala mcm mana nak beranak since rasa takut seram sejuk sangat memikirkan ‘Contraction Pain and Episotomy’) Siap praktikal kelas tau cara bernafas dgn betul and kena cubit2 lagi dgn suami (konon2 contraction lettew) haha. Bukan takat belajar tengok video tulis gitu je ok ! Semua module yang disediakan mmg buatkan hati ni rasa lega and tak perlu lagi susah nak tidur sebab dah tahu teknik2 masa nak bersalin. Apa yang dah diceritakan dalam kelas mmg dah cukup positif kan minda.
MASAKAN CHEF !
FOOD
Andorra Cafe yang memang terbaik! Siap ada personal lady-butler dan service 24 jam.
Mmg lebih dr 5  tau. For sure la sedap  kalau dah Chef Zubir Zain and team. Terkinja-kinja perut nak makan. Haha. Too much variety of food sampai tak termakan semuanya. Nak makan banyak mana pun makan la, takde control2 punya masa nak ambil makanan. Hehe.
GOODIES

Banyak gila tak terkata siap dapat lucky draw ! Yeay. Fee registration more than berbaloi tahu tak. Overall, boleh kata kelas yang terbaik kami suami isteri pernah join !
Pentingkan shariah compilance
Kat sini kite selit gambar masa buat tour okay, confirm korang nak bersalin sini nanti. Hoho. Enjoy ! Btw, hospital ni SHARIAH COMPLIANCE tau. Apa yang dimaklumkan is dekat level Maternity Ward takkan ada staff lelaki yang akan masuk kecuali ada kerja-kerja maintenance (itupun akan diescort oleh staff wanita ya) From A to Z mmg semua yang merawat and handle patient adalah wanita. Mmg menepati citarasa Ashraf nak isteri dia bersalin kat sini. Hehe (well my husband so choosy than me, siapa je tak kenal perangai cerewet dia)
Double Bedded Room
Four Bedded Room yang juga sangat selesa!
PELBAGAI FUNGSI TANDAS YANG MEMUDAHKAN!

Yang ini syok ! Tahu tak apa beza toilet dekat Andorra daripada hospital yang lain ? As far yang pernah kami survey, belum pernah lagi jumpa bangku kecik (sebelah tandas yang berlipat tu) kat hospital lain. FUNGSI ? Act, bangku ni sangat berguna and membantu mommies yang baru lepas bersalin untuk mandi. Senang nak bagi darah ngalir and cuci sana sini. Takkan nak mandi berdiri or duduk kat mangkuk tandas kan ? Tak syiokkk la gitu and yet, setiap patient akan ada sorg staff yang akan jaga kita, so tak perlu segan silu minta dia tlg mandikan kite or whatsoever. BUT ! Please, yang suami pun jangan la dok relax je biarkan orang lain yang uruskan isteri anda. Bekerjasama ok!
Nursery Room
Nursery Room
Louge atau ruang menunggu untuk para suami.
*Hospital ni bukan khas for Muslim sahaja ya, for NON-MUSLIM pun boleh tau. Yang penting anda mestilah WANITA dan KANAK-KANAK. Hehe, Untuk LELAKI pun boleh but for emergency case only, kalau perlu warded akan ditransfer ke Hospital yang terdekat.
Thank You Andorra for having us ! For those yang nak book antenatal checkup or delivery ke and antenatal class for next month singgah la page or contact kat bawah ni.
Tel: 03 – 8957 8440
 Facebook: AndorraHealth
 Email: [email protected]
*Kalau nak tahu pakej-pakej berserta harga, boleh ke laman Facebook dan halaman di bawah ya! Rupanya tak semahal yang disangka!
Sumber : Ashraf Amalina, Andorra.com


Pasangan Jepun Cuba Buat Kari Guna Resepi Sugu Pavitra, Sampai Cari Daun Pisang!

Hanya dengan menggunakan telefon bimbit atau smartphone sahaja untuk merakam video-videonya di YouTube, nama Sugu Pavithra semakin mendapat perhatian orang ramai dari seluruh negara. Tontonan perkongsian resepi olehnya yang mencecah ratusan ribu itu menjadikan Pavitra antara Youtuber yang semakin dikenali.
Terbaru, pasangan vlogger dari Jepun pula iaitu iChang RM telah memuat naik satu video mereka memasak kari ayam mengikut cara Pavitra pada pertengahan bulan lalu dan sehingga kini sudah mendapat lebih 200,000 ribu tontonan!

NAK CUBA RESEPI KARI GUNA RESEPI DARI SUGU PAVITRA

Menjadi viral di laman media sosial semalam apabila terdapat perkongsian video di YouTube dimana mereka mencuba resepi kari ayam seperti yang dimasak oleh Sugu Pavitra. Pasangan Jepun yang sekarang berada di Hong Kong tersebut mencuba resepi tersebut dari A-Z dan cara penyediaan mereka sangat menarik dimana mereka menonton video Pavitra sambil memasak.

Apa yang menarik sekali adalah mereka menggunakan cara ‘translating’ menggunakan Google Translate untuk memahami satu persatu cara yang diterangkan oleh Sugu Pavitra. Sampai cari daun pisang pun ada!

BUAT REMPAH KARI SENDIRI

Sudah semestinya bila nak masak kari, mestilah kena ada serbuk rempah kari kan? Disebabkan mempunyai halangan untuk mencari rempah kari yang sama digunakan oleh Sugu Pavitra, pasangan ini tekad untuk membuat sendiri rempah kari tersebut dan hasilnya memang menjadi!

SIAP LETAK ATAS DAUN PISANG, MAKAN INDIAN STYLE

Memang macam cara tradisional! Pasangan Jepun ini juga turut makan menggunakan daun pisang dimana nasi dan kari diletakkan di atas. Memang berselera betul makan.

Sumber: iChang RM


Pasangan Kekasih Usia 16 Tahun Buang Bayi Cukup Sifat Dalam Bakul Motosikal

Seorang lelaki yang mahu turun pergi bekerja terkejut dengan penemuan seorang bayi yang diletakkan di dalam bakul motosikal miliknya di Kampung Siol Kandis, Kuching, Sarawak, pagi tadi. Kejadian yang berlaku sekitar jam 6 pagi itu, bayi perempuan yang ditemukan berada dalam keadaan baik dan sempurna sifat dipercayai dilahirkan cukup bulan.
Baca juga: Ibu Maut, Bayi 3 Bulan Tercampak Keluar Dari Kenderaan Selamat

DIBUANG PASANGAN KEKASIH BERUSIA 16 TAHUN
Menerusi laporan BH Online, bayi malang itu dipercayai dibuang pasangan kekasih remaja, kedua-duanya berusia 16 tahun dari kampung yang sama.
“Remaja wanita itu dipercayai melahirkan bayi berkenaan di dalam tandas rumahnya sekitar jam 2 pagi sebelum menghubungi teman lelakinya memohon pertolongan.

“Mereka membersihkan dan membalut bayi dengan kain tuala sebelum meletakkanya dalam bakul motosikal seorang penduduk,” jelas sumber.

Walau bagaimanapun, kakak mangsa memberitahu, mereka sama sekali tidak mengetahui tentang keadaan adik perempuannya yang mengandung.
Difahamkan, ketika adiknya melahirkan bayi berkenaan dalam tandas, mereka sekeluarga langsung tidak  mendengar bunyi tangisan bayi. Pihak polis juga berada di lokasi bagi menyiasat kejadian dan mengesan ibu bayi berkenaan.
Sumber: BH Online


Pasangan Pengantin Tidak Perlu Hadir Kursus Pra-Perkahwinan Sepanjang PKPB Di Kedah

Kerajaan Kedah hari ini memutuskan bahawa pasangan pengantin yang bakal mendirikan rumah tangga di Kedah dalam tempoh Perintah Kawalan Pergerakan Bersyarat (PKPB) tidak perlu lagi mengikuti kursus praperkahwinan sebaliknya hanya dikehendaki menghadiri temu duga ringkas.
TEMUDUGA RINGKAS DI PEJABAT AGAMA

Menteri Besar, Muhammad Sanusi Md Nor, berkata temu duga ringkas selama kira-kira 15 minit itu dijalankan oleh pegawai pejabat agama daerah dan pasangan tidak dikenakan sebarang bayaran.
“Kelonggaran yang diberikan Jabatan Hal Ehwal Agama Islam Kedah (JHEAIK) itu mampu menjadi alternatif terbaik menyelesaikan masalah pasangan yang mahu berkahwin disebabkan kursus praperkahwinan tidak dapat diadakan buat masa ini.”

Menurut laporan Awani, sesi ini akan berlangsung pada hari akad nikah di pejabat agama daerah. Ini bermaksud pasangan pengantin boleh bernikah walaupun tiada sijil (kursus praperkahwinan).

Dalam perkembangan lain, Sanusi menjelaskan kerajaan Kedah kini sedang mengatur pertemuan bersama Kementerian Pengangkutan bagi menambah perjalanan dua hala feri dari Kuala Kedah ke Langkawi. Ianya berikutan ketika ini hanya dua perjalanan feri setiap hari iaitu pada jam 11 pagi dan 4 petang, yang agak menyukarkan penumpang selain menjejaskan kedudukan kewangan pengusaha feri.
Mac lalu, perkhidmatan feri antara Langkawi-Kuala Kedah dan Kuala Perlis-Langkawi telah dikurangkan kepada dua perjalanan sehari berbanding 10 sebelum ini, selaras pelaksanaan Perintah Kawalan Pergerakan (PKP).
Sumber: Astro Awani


Pasangan PJJ Tidak Dibenarkan Rentas Daerah/Negeri – MKN

Menteri Kanan Keselamatan, Datuk Seri Ismail Sabri mengumumkan, pasangan jarak jauh tidak terkecuali daripada sekatan merentas negeri dan daerah.
Katanya ketika menjawab soalan wartawan, pasangan jarak jauh turut perlu berkorban selama dua minggu ini.

PASANGAN PJJ TIDAK DIBENARKAN RENTAS DAERAH, NEGERI
“Semua rakyat perlu berkorban. Ada yang terpaksa menutup perniagaan sementara waktu, ada yang terpaksa tutup kilang mereka untuk dua minggu ni.
“Untuk PJJ juga perlu berkorban untuk dua minggu ni. Kita telah memutuskan untuk tidak membenarkan pergerakan rentas daerah dan negeri untuk pasangan PJJ ini,” katanya.

Artikel berkaitan: SOP Sekatan Pergerakan Penuh 1 Jun-14 Jun
Sumber: BERNAMA TV


Pasangan Suami Isteri Buat Eksperimen Sosial Ditahan Polis

Semalam tular di laman media sosial memaparkan seorang ibu memuatnaik di laman media sosialnya ketika sedang makan di luar bersama suami dan anak. Perkongsian tersebut bukanlah perkongsian yang biasa kerana ia dianggap ‘social experiment’ oleh ibu berkenaan masuk ke kedai makan tanpa divaksin.
Menurut wanita tersebut, tiada sebarang semakan sijil digital vaksin dilakukan sebelum dia dibenarkan memasuki mana-mana premis berkenaan. Ini menimbulkan kemarahan dalam kalangan orang ramai.

Baca juga: Dahlah Tolak Vaksin, Bangga Pula Tu Bila ‘Lepas’ Bawa Anak Dine-In
PASANGAN BUAT EKSPERIMAN SOSIAL DITAHAN POLIS

Terbaharu, tindakan pasangan suami isteri melakukan ‘eksperimen sosial’ masuk ke beberapa kedai dan makan di kedai tanpa melengkapkan dua dos vaksin membawa padah apabila mereka ditahan polis semalam.

Ketua Polis Daerah Klang Selatan, Asisten Komisioner Shamsul Amar Ramli berkata, penahanan pasangan suami isteri berusia 35 dan 36 tahun itu dilakukan pukul 5 petang semalam di rumah mereka di Bandar Putera 2, dekat sini.
Menurut laporan Kosmo, pihak polis membuat penahanan susulan pihaknya menerima aduan berhubung penularan medium media sosial pemilik akaun bernama Mujaheeda Soleha yang memuat naik kenyataan berkisarkan tentang ekperimen sosial mereka.
“Pemilik akaun juga turut memuat naik kenyataan yang telah mendatangkan ketakutan dan kegentaran kepada orang awam. Kedua-dua mereka kemudiannya dibebaskan dengan jaminan polis selepas keterangan mereka diambil polis”

Jelas beliau, kes disiasat mengikut Seksyen 269 dan Seksyen 505 (b) Kanun Keseksaan selain Seksyen 22 (b) Akta Pencegahan dan Pengawalan Penyakit Berjangkit 1988 dan Seksyen 233 Akta Suruhanjaya Komunikasi Malaysia.
Sehubungan itu, Shamsul Amar menegaskan orang ramai diminta agar sentiasa mematuhi prosedur operasi standard (SOP) yang telah ditetapkan oleh Majlis Keselamatan Negara (MKN) dalam menjalani kehidupan harian, sebagai usaha bersama untuk membendung penularan wabak Covid-19.
Sumber: Kosmo


Pasangan Suami Isteri ‘Hujung Minggu’ Boleh Rentas Negeri Ketika PKPB- MKN

Umum mengetahui bahawa Lembah Klang iaitu Selangor, Kuala Lumpur dan Putrajaya sedang berada di bawah Perintah Kawalan Pergerakan Bersyarat (PKPB). PKPB ini juga telah berlangsung selama dua minggu dan dilanjutkan lagi sehingga 7 November 2020.
Ini menimbulkan kegusaran ramai orang yang tidak dapat merentas negeri terutama sekali untuk bertemu keluarga. Ada yang sudah hampir berbulan tidak bertemu pasangan dan anak-anak kerana berada di negeri yang berbeza.

PASANGAN TERPISAH BOLEH RENTAS NEGERI TAPI BERSYARAT

Ini mungkin berita baik buat pasangan suami isteri yang terpisah akibat pelaksanaan semula PKPB dikawasan masing-masing kerana mereka dibenarkan memohon kebenaran dari Polis DiRaja Malaysia (PDRM) untuk merentas negeri.

Menurut Menteri Kanan (Keselamatan) Datuk Seri Ismail Sabri Yaakob berkata, prosedur operasi standard (SOP) yang diperkenalkan adalah sama dengan SOP PKPB yang dilaksanakan pada Mei lalu.

Namun, perlu anda tahu bahawa menunjukkan bukti surat dari pihak PDRM adalah wajib.  Mana-mana pasangan suami isteri yang mahu masuk ke negeri yang dikenakan PKPB perlulah mengemukakan bukti dan maklumkan tujuan sebenar mereka kepada pihak PDRM.

“Mereka perlu mendapatkan kebenaran PDRM dan memaklumkan mengenai tujuan dan menunjukkan bukti.
“InsyaAllah, polis akan benarkan, untuk lebih maklumat, orang ramai boleh menyemak di laman sesawang Majlis Keselamatan Negara (MKN),” katanya
Terdahulu, Ismail Sabri memaklumkan sebanyak 310 buah kenderaan diarah berpatah balik oleh anggota keselamatan di sekatan jalan raya atas pelbagai alasan pergerakan tanpa kebenaran pihak PDRM.
Sumber : Berita Harian


Usah Ikutkan Sangat Kehendak Pasangan Terlalu Boros, Guna Cara Ini, Pasti Berhasil!

Duit adalah aspek penting dalam sebuah keluarga terutama rumah tangga yang baru dibina. Jika pasangan terlalu boros, pasti anda akan rungsing kerana tidak tahu bagaimana hendak berhadapan dengan kelakuan itu selamanya. Oleh itu, penting untuk berbincang soal duit sebelum memulakan rumah tangga bersama pasangan.
Duit boleh memecah-belahkan sebuah keluarga. Penting untuk mengetahui kaedah perbelanjaan pasangan supaya dapat memastikan mereka tidak terlalu boros. Jika ingin memulakan rumah tangga, anda perlu mengatur kewangan supaya tidak akan ada pergaduhan di masa depan. Oleh itu, ikuti tips penulis mengenai cara berhadapan dengan pasangan terlalu boros supaya dapat mengubah tabiat mereka.

Baca juga: Tips Simpan Duit Dengan Mudah, Setahun Boleh Cecah RM 3 Ribu
 CARA BERBINCANG MENGENAI TABIAT PERBELANJAAN PASANGAN TERLALU BOROS
Penting untuk memahami persoalan tabiat dan juga keutamaan perbelanjaan antara anda dan pasangan. Menurut pakar psikologi Robyn Landow, cara terbaik untuk memulakan perbualan ini adalah dengan membuat matlamat bersama dan cara mencapainya.

APA TAK PATUT CAKAP KETIKA BERBINCANG SOAL TABIAT BELANJA PASANGAN

Perkara paling penting untuk memulakan perbincangan berkenaan kewangan adalah mencari masa dan tempat yang tepat. Jangan pula menyerang pasangan terlalu boros anda ketika berbincang. Cari waktu di mana kedua-dua pihak berada dalam kondisi yang tenang dan boleh fokus terhadap intipati perbincangan tersebut.
Satu kesilapan yang sering berlaku adalah memulakan perbualan seperti “Saya rasa awak dah berbelanja terlalu banyak.” Tuduhan ini akan menyebabkan pasangan anda terkejut lantas meletakkan diri mereka dalam mode defensif. Tahukah anda pertahanan diri dalam perbualan menyebabkan objektif perbincangan tidak akan tercapai.
Ini adalah ayat yang perlu anda elakkan bersama pasangan terlalu boros:

“Saya rasa kita kena tengok peralihan keluar masuk duit dalam rumah ni.” (Anda kedengaran seperti seorang juruaudit).
“Awak belanja duit sama je macam mak awak.” (Mungkin ianya betul tetapi tak semua orang ingin mengaku mereka mewarisi sifat ibu bapa yang tidak baik).
“Tak susah pun kan nak kurangkan perbelanjaan.” (Sebaiknya pasangan anda menyedari kenyataan ini daripada diberitahu secara face to face).
“Perlu sangat ke beli benda tu?” (Mungkin pasangan terlalu boros anda melakukannya untuk sebab yang tidak diketahui).
“Awak tak patut pun beli benda tu.” (Ini menunjukkan anda tidak faham kehendak pasangan sendiri).

CARA BERBINCANG YANG SEBETULNYA SOAL TABIAT PERBELANJAAN PASANGAN TERLALU BOROS

Cuba untuk mulakan perbualan seperti, “Awak sedar tak kita dah lama tak ada perbualan mengenai duit dan matlamat masing-masing. Saya nak kita discuss pasal ni.” Cara ini paling berkesan kerana ia adalah satu pelawaan dan bukan tuduhan terhadap pasangan.
Memandangkan perbualan seperti ini memerlukan rentaknya tersendiri, jadi anda boleh memulakan dengan menanya soalan general yang menyumbang kepada falsafah kewangan yang luas. Soalan seperti “Apa paling penting bagi awak?” boleh merungkai senarai keutamaan pasangan anda.
Menurut pakar, soalan seperti “Apa yang paling awak takut dan kenapa?” juga membantu kerana duit berkait rapat dengan emosi seseorang. Dengan menanyakan soalan seperti ini, anda sebenarnya sedang mengenali apa yang mendorong kelakuan tertentu pasangan. Boleh juga berkongsi dengan pasangan bahawa anda tidak merasakan selesa berkaitan perbelanjaan di dalam rumah.
Paling penting adalah untuk memahami antara satu sama lain. Melalui itu, anda boleh mencapai lebih banyak keperluan dan keutamaan yang diperlukan dalam sebuah rumah tangga. Tegaskan kepada pasangan bahawa jika terlalu boros, ia akan mendatangkan keburukan di masa depan bukan sahaja kepada kedua-dua pihak tapi juga kepada anak-anak.
Set satu matlamat kewangan seperti jumlah yang ingin anda simpan untuk keluarga bersama pasangan, Contohnya, simpanan untuk yuran kolej anak. Lama-kelamaan perbualan ini akan menjadi lebih spesifik seperti “Jadi, macam mana prestasi kita? Dah berapa banyak kita simpan?”. Paling best, pasangan yang terlalu boros inilah yang bertanyakan soalan seperti ini nanti.
CARA FOLLOW UP PERBINCANGAN BERKAITAN TABIAT PERBELANJAAN

Perbualan mengenai kewangan keluarga tak pernah cukup diadakan sekali. Ia perlu kerap dilakukan untuk memastikan kedua-dua pihak masih di jalan dan pemikiran yang sama. Selepas perbincangan, penting untuk anda berkata “Kita dah banyak bincang, jom rehat sekejap.” Ini untuk memberikan masa kedua-dua pihak memahami apa yang telah dibincangkan.
Penting untuk anda mengingatkan pasangan untuk menyertai perbincangan mengenai kewangan sekali lagi di waktu lain. Pilih satu tarikh dan rancang objektif perbincangan seterusnya sebaiknya.  Ini untuk mengelakkan daripada salah seorang tidak bersedia dengan perbualan itu.

Tips lain adalah cari tahu bagaimana cara nak baik pulih sesi perbincangan ini di masa depan. Ini adalah taktik untuk mengekalkan hubungan yang baik antara anda dan pasangan. Pakar mengatakan apabila menanyakan idea daripada pasangan, ia membuatkan mereka menjadi lebih bertanggungjawab dan akhirnya membuatkan mereka menyertai bekerja sebagai satu kumpulan bersama anda.
Jadi, tak susah kan nak berbincang dengan pasangan terlalu boros ini? Paling penting sekali kefahaman yang tinggi antara dua pihak. Komunikasi juga perlu sentiasa ada dalam rumah tangga untuk setiap pihak menyatakan apa yang terbuku dalam hati.
Sumber: Fatherly


Pasar PJ Old Town ‘Buka Ruang’ Kerja Kosong Pada Warga Tempatan Dengan Gaji RM 2,000 Sebulan

Covid-19 ini ternyata memberi impak yang sangat hebat kepada dunia. Bukan sahaja wabaknya yang masih tersebar tetapi impak kepada ekonomi juga memberikan satu tamparan hebat buat semua. Menurut Harian Metro, lebih 30,000 orang yang bekerja dalam sektor perhotelan hilang pekerjaan, lebih 10,ooo diberi cuti tanpa gaji dan lebih 6,000 pekerja dipotong gaji.
Situasi ini sangat memberikan kesan mendalam kepada semua orang kerana bukan sahaja hilang punca pendapatan malah syarikat gergasi juga berkemungkinan gulung tikar. Tetapi tidak sepeti yang disangka, pasti masih ada harapan bagi orang ramai apabila para peniaga di Pasar Besar Jalan Othman Petaling Jaya mengatakan mereka mempunyai lebih 1,000 kerja kosong untuk rakyat Malaysia dengan bayaran gaji purata sekitar RM2,000 sebulan.

Pasar PJ Old Town Tawar Kerja Kosong Buat Warga Tempatan

Mereka yang diambil bekerja diberikan faedah seperti Social Security Organisation (SOCSO) dan Kumpulan Wang Simpanan Pekerja (KWSP). Pasar itu yang juga dikenali sebagai Pasar PJ Old Town akan dibuka dan bagi mereka yang berminat dialu-alukan menghadiri sesi temu duga di pasar tersebut.

Naib Presiden Persatuan Pasar Jalan Othman, Raja Ratnam mengatakan bahawa sebelum ini, pasar ini bergantung kepada pekerja asing tetapi kebanyakan mereka baru-baru ini telah ditahan oleh Jabatan Imigresen, jadi mereka kini ingin membuka ruang untuk warga tempatan dan mereka juga bersedia untuk membayarnya lebih tinggi daripada gaji minimum.

“Gaji harian antara RM70 dan RM80. Sebelum ini, kita tidak dapat memanggil penduduk tempatan untuk bekerja kerana waktu kerja yang awal dan melibatkan kerja yang berat.”
Namun disebabkan situasi kini yang tidak menentu dan semakin ramai yang mengganggur atau dibuang kerja. Ratnam menyatakan bahawa ini adalah peluang yang perlu diambil bagi mendapatkan pekerjaan di salah sebuah dari 500 gerai yang ada di pasar ini.
Bagi Adun Bukit Gasing, Rajiv Rishyakaran berkata bahawa dengan menawarkan penduduk tempatan yang tidak bekerja dengan upah yang berpatutan, mereka mampu menjana pendapatan lebih dari RM2,000 sebulan.
“Mereka dapat menjana lebih dari RM2,000 sebulan dan ini lebih tinggi daripada gaji minimum iaitu RM1,200. Bagaimanapun, pekerjaan ini memerlukan pekerjanya untuk datang bekerja pada waktu pagi,” sebelum menambah, “Tidak ada had umur yang ditetapkan untuk tawaran bekerja di sini,” katanya.
Sumber : The Star


Lihat Pasir Ini Berubah Corak Hanya Dengan Getaran. Keluar ‘Pattern’ Yang Menakjubkan!

Ini ialah eksperimen plat Chladni. Mula-mula letak pasir atas plat besi, kemudian mainkan nada yang dikehendaki, ubah mengikut frekuensi. Lihat dengan mata hati, bukan dengan mata sahaja. Tentu tergamam akan kejadian ini.
Subhanallah!


Passport Bawa Sunway Lagoon Seluruh Negara

Anda kini boleh pergi jauh dengan Passport Sunway Lagoon! Digelar ‘Passport to the Best Day Ever’ telah dilancarkan pada 5 Ogos di Sunway Putra Mall, KL dan menawarkan peluang kepada rakan-rakan dna keluarga untuk menikmati keriangan di taman teman terbaik Asia.

Pelancaran ini turut menyaksikan siri jelajah ke seluruh negara iaitu di Sunway Carnival Mall di Penang, Matta Fair di Johor Bahru, dan Sunway Putra Mall dari 5 -7 Ogos.
“Sunway Lagoon menawarkan pelanggannya dengan tarikan dan hadiah yang terbaik. ‘Passport to the Best Day Ever’ adalah program kesetiaan pelanggan yang diperbaharui, dengan menghadiahkan keluarga dan rakan-rakan untuk menikmati masa berkualiti di Sunway Lagoon dengan pengalaman yang tidak akan dilupakan,” ujar Sean Choo, Pengarah Kanan Sunway Lagoon.

Pemegang passport boleh menikmati kemasukan berkeutamaan sewaktu wantu puncak dan yang pertama akan mengetahui perkembangan terkini dan kemaskini baru. Pelanggan akan boleh mengembara ke 6 taman, dengan lebih daripada 90 tarikan pada harga diskaun.
Choo turut menambah “Kami telah membangunkan program kesetiaan pelanggan sebagai tulang belakang kejayaan kami. Dengan program ini, kami telah meningkatkan nilai tawaran kami, menjadikan kami destinasi terbaik untuk keluarga dan rakan-rakan.”

Passport tersebut turut memanfaatkan Sunway PALS sebagai sebahagian daripada manfaat dan keistimewaan, membenarkan pemegang passport menjadi ahli PALS secara automatic dan menambah bilangan manfaat kepada kad baru tersebut.
‘Passport to the Best Day Ever’ kini boleh dibeli di atas talian di www.sunwaylagoon.com. Untuk maklumat lanjut bagaimana untuk menjadi pemegang Passport, sila layari Facebook Sunway Lagoon di www.facebook.com/SunwayLagoonMalaysia atau hubungi taman di +603-5639 000.

Mengenai Sunway Lagoon

Sunway Lagoon, destinasi taman tema terulung yang terletak di Sunway Resort City, hanya 30 minit dari bandar Kuala Lumpur dan Kuala Lumpur International Airport (KLIA). Ia mempunyai lebih daripada 90 tarikan menerusi enam taman – Water Park, Amusement Park, Wildlife Park, Extreme Park, Scream Park and its latest addition, Nickelodeon Lost Lagoon.
Untuk maklumat lanjut, sila layari www.sunwaylagoon.com


Alamak! Makan Pati Ikan Haruan Selepas Bersalin Czer Boleh Jadi Punca Pelekatan Tisu?

“Pati ikan haruan bahaya tak kalau amalkan selalu? Hmm…”
Isu mengenai pengambilan pati ikan haruan selepas pembedahan Caesarean atau lebih dipanggil czer sering menjadi perbualan di laman media sosial. Ini kerana rata-rata berpendapat bahawa ia boleh menyembuhkan luka dengan cepat dan dalam masa yang sama ada juga isu berkaitan adhesion.

Adhesion adalah di mana parut yang sembuh melekat pada tisu lain. Pelekatan itu tidak boleh dilihat melalui ultrasound scan dan hanya boleh nampak melalui pembedahan semula sahaja.
Jadi, kata orang pati ikan haruan bahaya dan menjadi punca adhesion kepada ibu selepas bersalin czer. Betul ke?

Baca juga: Aduh Tiba-Tiba Sakit Perut Ketika Hamil, Ia Bukan Sebab Kontraksi Sahaja, Bahaya Mommies Tak Tahu!

PATI IKAN HARUAN BAHAYA? BOLEH JADI PUNCA ADHESION?

MyHealth Kementerian Kesihatan Malaysia berpendapat bahawa pengambilan pati ikan haruan sebagai ejen penyembuh luka adalah mitos kerana semua jenis protein boleh membantu menyembuhkan luka.
Makan semua jenis sumber protein yang mencukupi setiap hari seperti ikan, ayam, daging dan kekacang supaya luka cepat sembuh. Jangan hadkan pada ikan haruan dan ikan linang atau belut sahaja.
Menurut Dr. Rama Krishna Kumar, Perunding Obstetrik dan Ginekologi Hospital Columbia Asia Bukit Rimau pula berpendapat pengambilan produk seperti pati ikan haruan dan gamat tidak boleh diamalkan secara berlebihan. Ini kerana ia boleh menyebabkan keloid iaitu pertumbuhan tisu secara berlebihan pada kulit bekas luka.
Menerusi penjelasan Dr Muhammad Izzat di laman Facebooknya pula, pengambilan protein boleh menyembuhkan luka bersalin czer. Jelasnya, ikan haruan mempunyai sumber protein yang terlalu tinggi sehingga menyebabkan proses penyembuhan luka juga berlebihan berbanding ikan-ikan biasa.
Ada sesetengah kes, pesakit mengalami adhesion selepas mengamalkan pati ikan haruan tetapi ada juga yang tidak mengalami sebarang masalah walaupun mengamalkan pati ikan haruan selepas pembedahan.

Walau bagaimanapun, Dr Imelda berpendapat bahawa tidak ada bukti makan ikan haruan selepas pembedahan akan menyebabkan pelekatan tisu.
Menurutnya, pelekatan boleh berlaku disebabkan:

Jangkitan
Pendarahan
Keradangan
Endometriosis
Cara pembedahan
Pembedahan banyak kali

Selain itu, beliau turut menyatakan bahawa ramai pesakitnya di United Kingdom berlaku pelekatan selepas pembedahan walaupun tidak pernah makan ikan haruan atau patinya.
Jadi, selepas pembedahan czer, terpulang kepada individu ingin mengamalkan pati ikan haruan kerana beliau tidak melarang atau memaksa.
Sekiranya ingin luka cepat sembuh kena makan makanan sihat berkhasiat dan seimbang. Tetapi berhati-hatilah dengan mana-mana produk yang diproses seperti pati atau kapsul kerana tidak tahu kandungannya.
Kesimpulannya, berpada-padalah sekiranya ingin mengamalkan pati ikan haruan. Jangan sampai memudratkan kesihatan ya. Yang penting jaga kebersihan untuk menyembuhkan luka dengan cepat.
Baca juga: Hati Hati Ibu Bersalin Czer, Ambil Tahu Risiko Ini Jika Pembedahan Dilakukan Lebih 3 Kali
Sumber: Columbia Asia, Facebook Dr Muhammad Izzat, Facebook Dr Imelda & MyHealth


“Patient Mabuk Air! ”- Doktor Ini Kongsi Pengalaman Rawat Pesakit Gara-Gara Terlebih Air

Badan kita perlukan air dan ramai yang beranggapan minum air dalam kuantiti yang banyak boleh menyihatkan tubuh badan. Orang ramai selalu cakap ‘kalau nak kuruskan badan, minum air kosong banyak-banyak.’ Sebenarnya, minum air yang berlebihan akan beri kesan buruk kepada tubuh badan. Jadi, doktor ini telah terangkan akibat minum air terlalu banyak kepada tubuh badan, rupa-rupanya bahaya juga minum air terlebih ni.
TAK SEDARKAN DIRI, MATA TERBELIAK, OTOT KEJANG, MULUT BERBUIH

“Dr Zek! Ada pesakit wanita berumur 22 tahun sawan kat redzone. Patient baru masuk, doktor. Cepat-cepat,” ujar seorang penolong pegawai perubatan bertugas di zon merah.
Ketika itu aku baru nak mula makan malam di pantri zon merah. Tanpa berlengah, aku terus berlari ke zon merah. Didapati seorang pesakit wanita berbadan agak besar anggaran berat badan dalam 100kg tak sedarkan diri, mata membeliak keatas, kekejangan otot (tonic clonic) dan mulutnya berbuih. Dikatakan pesakit ini sawan sejak beberapa jam lalu.

Intravenous Valium sudah diberikan. Pesakit masih lagi sawan. “En Hafiz (bukan nama sebenar)! Tolong saya untuk intubation pesakit ni. Tolong saya siapkan barang-barang beserta tiub saiz 7,” permintaan aku kepada penolong pegawai perubatan. “Baik.” Balasnya ringkas. “Siapkan sekali difficult intubation kit kita. Susah nak intubate ni. Patient ‘besar’, short neck jugak,” sambungku dalam keadaan cemas.

TERPAKSA MASUKKAN TIUB KE DALAM TRAKEA

“Nanti saya siapkan, doktor.” Suasana di zon merah agak tegang ketika itu. Sudah tentu susah untuk lakukan intubasi keatasnya dengan saiz seberat 100kg lebih. “Ahh! Aku akan lakukan! Aku mesti kena yakin” – hanya bermonolog untuk nak sedapkan hati sendiri. Pesakit tersebut terpaksa dimasukan tiub ke dalam trakea untuk bantuan pernafasan. Alhamdulillah, akhirnya kami berjaya melakukannya. Kami melakukan demi untuk menstabilkan pesakit tersebut.
Imbasan CT scan otak dilakukan ke atas pesakit menunjukan otaknya bengkak (cerebral edema). Paras sodium dalam darahnya pula sangat rendah iaitu 115 (paras normal sodium 135-145). Aku tertanya-tanya apa puncanya. Lalu aku temui suami pesakit untuk dapatkan cerita lebih lanjut.
WATER INTOXICATION (MABUK AIR)

“Isteri encik ada ambil apa-apa ubat selain dari ubat hospital?” Soalku. “Takde, doktor. Tapi isteri saya ada join program nak kuruskan badan. Mereka ada bagi tips suruh minum air 6-8 liter sehari. Dah seminggu dia minum gitu,” jelas suami pesakit. Aku agak terkejut tips mengarut yang diberikan oleh so call ‘health advisor’ dari program entah apa-apa. Kini aku tahu pesakit tersebut mengalami cerebral edema (bengkak otak) akibat dari ‘water intoxication’ (mabuk air).
Guys! Water intoxication is real! Minum air kosong (plain water) dengan banyak takkan menguruskan badan. Ia memudarat badan akibat dari water intoxication atau dalam bahasa Melayu mabuk air. Mabuk air (Water intoxication) adalah disebabkan oleh pengambilan air kosong secara BERLEBIHAN dalam masa yang singkat. Kondisi ini menyebabkan paras garam sodium dalam darah menjadi rendah atau dipanggil hypervolemic hyponatremia. Ia terjadi apabila pengambilan air berlebihan dari kemampuan ginjal untuk membuang air.
SEBAB UTAMA WATER INTOXICATION SELAIN DARI KISAH DI ATAS:

1)Minum air BERLEBIHAN semasa senaman/bersukan
2)Diabetis yang tidak terkawal
3)Ubat-ubatan yang menyebabkan kering bibir dan dahaga
4)Primari polydipsia atau psychogenic polydipsia
TANDA-TANDA ALAMI WATER INTOXICATION:

1)Loya
2)Muntah
3)Keletihan
4)Tahap kesedaran menurun
5)Sawan
6)Koma
Kesan utama bahaya water intoxication adalah brain/cerebral edema (bengkak otak) yang boleh menyebabkan tahap kesedaran menurun dan sawan. Akhir sekali boleh koma. Minum air kosong terlebih banyak akan menyebabkan garam sodium dalam darah dicairkan oleh air dengan cepat. Keadaan ini akan menyebabkan diluted hyponatremia.
SEBABKAN SAWAN

Hyponatremia menyebabkan kepekatan osmolariti extracellular (luar sel) rendah berbanding intracellular (dalam sel) maka air akan bergerak dari luar sel ke dalam sel otak melalui proses osmasis. Kemudian seseorang itu akan mengalami brain edema/bengkak otak yang menyebabkan dia sawan. Lebih buruk lagi akan koma.
Oleh itu pengambilan air dalam sehari seperti yang dicadangkan iaitu 8 gelas sehari atau jika terasa dahaga untuk seorang dewasa yang normal. Minum air mencukupi bukan berlebihan. Sederhana dalam segala hal. Nak kurus bukan dengan tips yang bukan-bukan tapi hanya dengan senaman secara berkala dan mengambil diet yang seimbang saja.
Sumber: Dr Zek Ahmad Zakimi Abdullah


Program Patrol Denggi 2016 Mengelolakan Aktiviti Bersama Komuniti Untuk Memerangi Gejala Denggi

167 buah sekolah rendah dan sekolah menengah telah memupuk kesedaran tentang pencegahan denggi melalui pelbagai langkah yang turut disertai komuniti masing-masing selama tempoh 10 minggu
  Setelah 15 minggu merealisasikan pelbagai idea baru dan kreatif di sekolah dan komuniti masing-masing, program Patrol Denggi 2016 akhirnya sampai ke penghujung yang gemilang dalam satu acara penyampaian hadiah yang telah dirasmikan oleh Timbalan Menteri Pendidikan, Yang Berhormat Dato’ P. Kamalanathan.
Dalam ucapannya semasa program pelancaran Patrol Denggi 2016 pada bulan Mei yang lalu, beliau telah menyeru lebih ramai pelajar untuk memainkan peranan yang aktif dalam pencegahan denggi. Seruan tersebut telah disahut oleh para pelajar secara kreatif melalui penggunaan seni pentas dan teknologi. Antara aktiviti yang telah dijalankan di bawah kategori Seni Persembahan ialah tarian singa, beat-boxing, lagu tema dan tidak ketinggalan juga persembahan Dubsmash!

Dianjurkan oleh Sanofi Pasteur dengan kerjasama Kementerian Pendidikan serta Kementerian Kesihatan, program pendidikan seluruh negara ini telah semakin berkembang sejak ia mula diadakan pada tahun 2011. Bermula sebagai projek perintis yang melibatkan hanya 3 buah sekolah, tahun ini telah menyaksikan penyertaan sejumlah 167 buah sekolah di seluruh negara dalam program ini.

Kini memasuki tahun ketujuh dalam usaha menarik perhatian dan penglibatan pelajar tentang isu denggi dan pencegahannya, kempen tahun 2016 telah memberi tumpuan kepada usaha memperkasakan golongan pelajar sekolah untuk memainkan peranan yang lebih proaktif dalam aktiviti pencegahan denggi, agar dapat menjadi pemangkin yang dapat mempengaruhi komuniti masing-masing.

Ketika berucap di majlis penyampaian hadiah itu, Yang Berhormat Dato’. P. Kamalanathan telah menekankan tentang kepentingan pendidikan dan program pencegahan seperti Patrol Denggi yang sesungguhnya amat diperlukan untuk menggalakkan komunikasi dengan masyakarat tentang gejala ini. “Pelajar-pelajar sekolah, apabila dididik dan diasuh dengan betul, mampu menjadi penggerak yang berpengaruh dalam mencetuskan sesuatu perubahan, meskipun pada usia yang muda.” kata beliau.

“Untuk tujuan inilah kita mahu menggalakkan pelajar-pelajar untuk menyampaikan ilmu yang mereka perolehi kepada rakan-rakan sebaya dan keluarga, lantas membolehkan mereka memainkan peranan sebagai pendidik dan juga penyokong tegar usaha pencegahan denggi, demi untuk membawa perubahan kepada sikap komuniti terhadap gejala ini, dan seterusnya dapat menyumbang kepada usaha kerajaan dalam menangani epidemik denggi yang terkini,” tambah beliau.
Dalam program Patrol Denggi, 167 buah sekolah di seluruh negara telah bersaing untuk  melaksanakan kempen kesedaran dan pencegahan denggi yang paling kreatif dan berkesan dalam tiga kategori berbeza – iaitu melalui penglibatan komuniti, media sosial dan seni pentas.
Antara acara utama aktiviti ko-kurikulum termasuklah aktiviti pembersihan peringkat komuniti yang melibatkan 30 buah daerah di Sandakan, dan turut disertai oleh majlis perbandaran Sandakan dan lebih daripada 2,000 orang peserta awam, yang dianjurkan oleh SK Karamunting (tercalon dalam kategori Khidmat Masyarakat), serta pelbagai bentuk persembahan seperti sebutan korus (choral speaking), persembahan jalanan (busking), tarian boneka bertali dan persembahan dram yang diperbuat daripada bahan kitar semula dari SK Bukit Jelutong (dicalonkan untuk Kategori Seni Persembahan). Tidak kurang hebatnya, SMK (L) Methodist di Pulau Pinang telah menerbitkan risalah setebal 32 halaman yang bertujuan untuk membekalkan maklumat kepada orang ramai tentang bahaya penyakit denggi dan pencegahan denggi, sementara SMK Puncak Alam pula telah memanfaatkan kuasa para selebriti dengan menggandingkan nama-nama besar separti Siti Nurhaliza, Fahrin Ahmad, Chef Zubir dan ramai lagi rakan artis untuk merekodkan klip-klip video pendek sebagai usaha untuk menyebarkan misi Patrol Denggi.
Mengulangi sentimen yang telah dilahirkan oleh Yang Berhormat Dato’. P. Kamalanathan’s tentang perlunya perubahan sikap, wakil daripada Kementerian Kesihatan, Ketua Sektor Penyakit Bawaan Vektor, Yang Berbahagia Dr. Rose Nani Mudin menjelaskan:

“Sementara langkah-langkah yang diambil oleh Kementerian Kesihatan untuk mengurangkan penyebaran denggi, termasuklah kaedah kawalan vektor seperti semburan berkala, penggunaan larvisid di samping pemeriksaan tapak berjadual melalui penguatkuasaan Akta Pemusnahan Serangga Pembawa Penyakit, 1975 (Pindaan 2000) di Malaysia – telah berjaya menurunkan bilangan kes denggi sehingga kini – kami tahu bahawa kami tidak boleh bergantung kepada usaha begini semata-mata. Masyarakat harus menyedari bahawa mereka perlu menjadi sebahagian daripada usaha membanteras denggi sekiranya kita ingin mengurangkan lagi jumlah kes denggi di Malaysia, dengan mengambil masa hanya 10 minit dalam seminggu untuk mencari dan menghapuskan tempat-tempat pembiakan nyamuk Aedes di sekitar kawasan rumah dan komuniti mereka.”
Baptiste de Clarens, Pengarah Urusan Sanofi Pasteur di Malaysia, Singapura dan Brunei berkata, “Meskipun kesedaran tentang denggi adalah tinggi, sikap yang negatif tentang gejala ini masih lagi wujud1. Masyarakat umum menghadapi kemungkinan manjadi lali terhadap kesan jangkitan denggi dalam kehidupan, keluarga dan komuniti mereka sekiranya ancaman penyakit ini masih terus dipandang ringan. Program seperti Patrol Denggi membolehkan generasi muda berbicara tentang gejala denggi dan pencegahannya bersama dengan rakan sebaya, keluarga dan komuniti mereka tentang suatu penyakit yang selalu dianggap oleh orang ramai sebagai – ‘tidak akan kena pada aku’1.”
Dalam majlis penyampaian hadiah bagi program Patrol Denggi 2016, para pelajar, guru-guru serta wakil daripada Kementerian Kesihatan dan Kementerian Pendidikan telah disajikan dengan persembahan montaj yang memaparkan aktiviti ko-kurikulum yang telah dijalankan di sekolah-sekolah yang mengambil bahagian. Ia menjadi peringatan bahawa perjuangan untuk membanteras gejala denggi perlu dilakukan secara kolektif, dengan gandingan usaha Ahli Patrol Denggi bersama rakan sebaya, keluarga dan komuniti mereka. Pada 23 Jun 2016, program Patrol Denggi telah menerima anugerah Tanggungjawab Sosial Korporat (CSR) di Malam Gala ke-26 Malaysian French Chamber of Commerce and Industry. Projek ini turut mendapat pengiktirafan di majlis Anugerah CSR dalaman Sanofi, sebagai penghargaan terhadap komitment berterusan yang diberikan oleh Sanofi Pasteur dalam usaha membanteras denggi melalui peningkatan kesedaran masyarakat tentang bahaya penyakit ini.

Rujukan

Special task force launched to eradicate dengue and Zika at hotspot areas, Community, Metro, The Star Online, Jumaat 9 September 2016 http://tinyurl.com/jdm8f9l

Senarai Pemenang Dengue Patrol 2016

Prize
Primary School
Secondary School

Keseluruhan

Ø  Juara RM8,000
SK Merbau Sempak, Selangor
SMK Puncak Alam, Selangor

Ø  Naib Juara RM4,000
SK Karamunting, Sabah
SMK (L) Methodist, Pulau Pinang

Ø  Kedua Naib Juara RM2,000
SK Seksyen 7, Shah Alam, Selangor
SMK Bandar Maharani, Johor

Kategori

Ø  Khidmat Masyarakat RM1,000
SK Karamunting, Sabah
SMK (L) Methodist, Pulau Pinang

Ø  Media Sosial RM1,000
SK Merbau Sempak, Selangor
SMK Bandar Maharani, Johor

Ø  Seni Persembahan RM1,000
SK Merbau Sempak, Selangor
SMK Puncak Alam, Selangor

Ø  Kuiz RM1,000
SK Bukit Jelutong, Selangor
SMK Puncak Alam, Selangor

Anugerah Khas

Ø  Negeri Terbaik RM1,500
Selangor

Mengenai Sanofi
Sanofi merupakan salah satu peneraju penjagaan kesihatan sedunia yang menemukan, mengembangkan dan mengedarkan penyelesaian terapeutik yang bertumpu kepada keperluan pesakit. Sanofi dibahagikan kepada lima unit perniagaan global: Kencing Manis dan Kardiovaskular, Ubat-ubatan Am dan Pasaran Baru , Sanofi Genzyme, Sanofi Pasteur dan Merial. Sanofi ialah syarikat tersenarai di Paris (EURONEXT: SAN) dan di New York (NYSE: SNY).
Sanofi Pasteur, bahagian vaksin Sanofi, adalah sebuah syarikat global yang menghasilkan lebih daripada satu bilion dos vaksin setiap tahun, membolehkan lebih daripada 500 juta orang di seluruh dunia mendapat imunisasi. Peneraju utama dunia di dalam industri vaksin, Sanofi Pasteur mengeluarkan vaksin berkualiti tinggi seiring dengan kepakarannya dan kehendak kesihatan umum. Warisan syarikat ini untuk mencipta vaksin yang melindungi nyawa telah bermula sejak lebih seabad yang lalu. Setiap hari, syarikat ini melaburkan lebih daripada satu juta Euro bagi penyelidikan dan pembangunan. Untuk maklumat lanjut, sila layari www.sanofipasteur.com  atau www.sanofipasteur.us


Patut Tak Sorok Rasa ‘Stress’ Dari Anak? Ini Jawapannya!

Pendapat anda sebagai ibu bapa, patutkah menyorokkan perasaan anda dari anak-anak? Mungkin ramai dalam kalangan ibu bapa yang tidak menunjukkan perasaan sedih atau tertekan di depan mereka oleh kerana merisaukan kesannya kepada si kecil yang berkemungkinan menjadi lemah atau mudah rapuh.
Menurut Puan Wawa Shauqi pada mulanya dia juga bersependapat dengan ibu bapa yang lain risau akan kesan buruk seperti di atas. Namun, setelah mendapat nasihat dari pakar psikologis, dia mula berkongsikan perasaannya di depan anak dan ternyata anaknya turut sama dengan terbuka mengekspresikan apa yang dia rasa.

Meluahkan tak sama dengan mengeluh. Bila kita mengeluh, anak pun belajar mengeluh. Tapi meluahkan emosi yang dihadapi, ia berbeza.
Baca juga: 9 Manfaat Puzzle Untuk Perkembangan Anak, Seronok & Berguna!

MELUAHKAN TAK SAMA DENGAN MENGELUH…

Jadi mak ni, ada waktu yang saya akui, saya lost balance. Nak jadi mak, nak jadi isteri, nak jadi life planner, nak cope dengan kepenatan mengandung. Semua nak pikul dalam satu masa.
Beberapa minggu lepas, saya burn out. Kepala rasa tepu sangat. Tak terpikul dah rasa. Malam tu saya menangis teruk. Kebetulan, husband pula sibuk mengurus hal hantar ambil abah dari Pahang ke IJN, balik ke Pahang.
Saya tinggal semua kerja rumah dan menangis di bilik. Datang Aqlan si 6 tahun tu memujuk. Macam anak kecik, saya terus peluk dia. Bahu saya digosok-gosok lembut.
Beberapa minit lepas tu, lega sikit rasa. Agak-agak dah reda, Aqlan tanya saya.
“Mama ok?”
“Mama overwhelmed. Mama stres. Rasa tak larat dah nak kerja,” kata saya. Tak segan dah tunjuk muka huduh, berselaput air mata.
“Kalau mama tak larat, mama rehatlah dulu. Mama ajar Aqlan. Nanti boleh Aqlan tolong mama sikit-sikit,” katanya.
Dengan anak saya yang ni, memang saya sejenis telus je cerita hal ehwal perasaan. Dah macam kaunselor saya buat dia.
Bila dia pulak datang mengadu, saya pulak jadi kaunselor dia.
“Mama kena buat apa ye Aqlan? Mama kena berenti kerja ke? Mama kena usaha lagi?” saya cuba menguji dia.
“Ikut mama la. Mama nak berenti boleh. Tapi Aqlan suka mama usaha lagi,” katanya dengan tenang. Sambil tangan menepuk-nepuk belakang saya.
“AWAL DULU SAYA TAKUT NAK ZAHIRKAN AIR MATA DEPAN ANAK KERANA…”
Gambar hiasan: Louis Galvez- Unsplash.
Waktu awal-awal jadi mak dulu, saya skeptikal juga. Takut sangat, bila kita mudah zahirkan air mata depan anak, anak pun ikut fragile.
Tapi, pandangan saya berubah, bila dengar sendiri dari nasihat psikologis.
“It’s healthy. As long as we model healthy coping strategy.”
Meluahkan tak sama dengan mengeluh. Bila kita mengeluh, anak pun belajar mengeluh. Tapi meluahkan emosi yang dihadapi, ia berbeza.
Maknanya,

Lebih baik kita telus dan terbuka dalam meluahkan kita punya masalah dan perasaan. Berbanding kita sorok dan tidakkan perasaan sendiri.
Bila kita lebih terbuka, dan validate perasaan sendiri, anak pun lebih terbuka dengan masalah yang dia hadapi. Dari situ datangnya rasa selesa untuk mereka datang berkongsi. Dan jadikan kita tempat nak merujuk.
Sebaliknya, bila kita sorok masalah, dan tidakkan kesedihan yang kita lalui, anak cenderung untuk ikut sorok masalah dan perasaan sendiri. Itu lebih berbahaya dan meningkatkan risiko depres dalam diam.
Kajian dari Journal of Psychology pernah memetik, mak ayah yang selindungkan stres dan masalah yang dihadapi, interaksi di antara anak-anak lebih dingin. Dan hubungan sihat antara anak-anak dan parents susah terjalin.
Apa yang terbaik adalah, kita terus terang pada anak. Dan tunjukkan cara kita handle rasa stress tu.

ANTARA ‘COPING STRATEGY’ BOLEH MODELKAN PADA ANAK
Antara ‘coping strategy’ yang boleh kita modelkan pada anak adalah:

Selesa luahkan perasaan pada anak.
Positive self talk: “Insya Allah, mama akan usaha lagi.”
Bertaawuz.
Berdoa minta petunjuk Allah.
Deep breathing.
Peluk untuk dapatkan support.
Tulis list strategi/ solusi, macam mana nak selesaikan masalah tu.

MANFAATNYA ANAK LEBIH PANDAI EKSPRESIKAN PERASAAN DIRI!
Gambar: Camille Tokerud / Stone / Getty Images.
Awal tu memang tak yakin. Takut anak pun ikut fragile dan tisu macam kita. Sebaliknya saya nampak anak saya ni lebih pandai ekspresikan apa yang dia rasa. Syukur alhamdulillah.
Especially Aqlan. Sebab dia lebih banyak dapat kesempatan berbicara secara terbuka bab emosi dengan saya. Dia tak sempurna. Kuat merengek juga. Kalau marah tu, keluar juga suara singa.
Tapi alhamdulillah, dia mampu terbuka ekspresikan apa yang dia rasa. Dia tak kekok nak minta tolong untuk cope emosi yang dia rasa susah nak cope. Dan Masya Allah, dia boleh namakan emosi kompleks yang dia lalui.
It’s hard. But possible.
Semoga anak-anak kita jadi anak-anak yang beruntung sebab ada mak ayah sendiri sebagai tempat yang selamat untuk mereka tuju. Dan bahu untuk anak bersandar bila rasa perlu.
Sumber: Facebook Wawa Shauqi


Patutlah Air Tiba-Tiba Slow.. Rupanya Ini Cara DIY Paip Air Perlahan Akibat Tersumbat Angin!

Mungkin sesetengah orang mengalami masalah tekanan air. Pernah atau tidak yang air di rumah memang kuat, tetapi tiba–tiba sahaja tekanan air menjadi perlahan. Kalau tekanan air dah perlahan, maksudnya air paip pun menjadi slow sangat.
Persoalannya, kenapa jadi macam ini? Jadi, seorang pengguna TikTok @zammenyelenggara telah berkongsi bagaimana cara untuk mengatasi masalah air ini. Tak payah dah nak upah orang!

Baca juga: Semakin Jelita & Bijak Kewangan Gadis Zaman Kini, Semakin Cerah Masa Depan- Pakar
ANGIN PUNCA AIR PERLAHAN & CARA MENGATASINYA

Untuk pengetahuan, air dalam paip akan bergerak apabila paip dipenuhi dengan air. Akan tetapi kadang-kadang udara akan memasuki paip dan udara akan terperangkan di dalam paip.

Ianya biasa terjadi disebabkan air dalam tangki habis ataupun kering kontang ketika catuan air. Apabila air dalam tangki penuh semula, udara akan terperangkap di laluan paip.

Seterusnya, kemana perginya udara dalam paip? Udara akan pergi mencari tempat yang lebih tinggi. Biasanya bucu–bucu paip yang tinggi. Jadi, apakah solusinya? Anda boleh buat sendiri di rumah dan tidak perlu untuk mengupah orang!
1. Buka kepala paip, dan biarkan air itu mengalir sehingga laju. Ini adalah untuk mengeluarkan angin ke dalam paip tersebut.

2. Kemudian, apabila air dah laju, bolehlah pasang balik kepala paip yang dibuka tadi.

Dah siap! Senang kan? Lepasni bolehlah buat sendiri kat rumah. Air pun berjalan dengan lebih laju.
Video penuh:

 @zammenyelenggara
mudah jer.. napa bayar lebih😁
 ♬ bunyi asal – Zam – Zam

Sumber: TikTok @zammenyelenggara


Patutlah Anak ‘Bad Mood’, Rupa-Rupanya Si Ibu Kena Stabilkan Emosi Sebelum Menyusukan Anak!

“Anak aku ni dah kenapa? Asyik nak mengamuk je dua tiga hari ni”
Menyusu sudah, tidur yang cukup pun dah sudah. Tapi kenapa anak masih mempunyai emosi tak stabil dan asyik nangis sahaja? Rupa-rupanya, kualiti susu yang anda berikan terutamanya bagi ibu yang menyusu badan adalah sangat penting kerana berkaitan dengan hormon si ibu itu sendiri. Kalau menyusu tengah marah, anak pun akan bad mood ke? Jom kita baca penjelasan ini.

HORMON IBU MENYUSU MEMBERI KESAN PADA EMOSI ANAK
Hari ini saya nak ceritakan tentang pengalaman anak tantrum dan jadi pemarah:
Anak saya tiba-tiba banyak meragam minggu lepas, menangis tanpa sebab. Semua benda tak kena dan jadi sangat pemarah bila tak nak ikut kemahuan dia. Pujuk macam mana pun tak tenang, kalau kes macam ini saya memang akan biarkan dia menangis untuk lepaskan semua kemarahan dia. Cara saya tahu dia dah puas nangis adalah bila dia dah mula buka mata untuk tengok sekeliling.

Selagi dia menangis menjerit tutup mata, buatlah macam-macam cara tak dapat. Punca dia menangis memang “kelakar”:
– Tak nak mandi
– Tak nak tukar diaper walaupun dah “membuang”
– Nak buka peti ais
– Saya tegur bila dia tumpahkan air
– Nak makan sup panas menggelegak
– Baju dia pakai tak cantik
Benda kecil pun dia akan mengamuk macam kena dera, emosi dia sangat sensitif minggu ini dan saya mencari-cari puncanya dan apa salah saya. Pening + stress. Dalam seminggu juga dia banyak meragam, selepas itu saya bercuti 3 hari. Tiba-tiba mood dia sangat ok, bangun tidur senyum tak ada nangis dan boleh mendengar arahan tanpa mengamuk. Kalau saya tak ikut kemahuan dia, dia boleh terima.
www.mnn.com
Lepas difikir-fikir punca, rupanya minggu yang dia banyak mengamuk itu adalah minggu appointment saya penuh selama 7 hari berturut-turut dari 9 pagi hingga 6 petang sebab nak kena ganti 7 hari saya bercuti. Suami pula sedang sibuk siapkan thesis master. Saya kerja beliau jaga anak, berganti-ganti.
Jadi masa itu saya stress, penat dan tak cukup rehat sampai demam, anak saya pun stress dan sangat kuat mengamuk. Terlalu fikir kerja sehingga saya terlupa yang susu yang saya berikan kepada anak saya boleh “pass” hormon tak baik saya setiap kali saya stress dan penat iaitu hormon cortisol.
SUSU IBU + HORMON, SALING MEMPENGARUHI?
http://mymidwife.ca/
1. Kajian telah dilakukan oleh evolutionary biologist di Harvard University terhadap monyet makmal menunjukkan hormon stress yang dikeluarkan semasa ibu stress fizikal atau emosi boleh disalurkan kepada bayi melalui susu ibu.
2. Keputusan yang paling mengejutkan adalah hormon stress ini memberi kesan yang berbeza terhadap bayi perempuan dan lelaki. Susu yang mempunyai tinggi kepekatan hormon stress memberi kesan terhadap emosi dan perilaku seperti rasa takut, marah, sensitif ataupun tak selesa kepada bayi perempuan berbanding bayi lelaki.
3. Hormon cortisol pada susu ibu boleh memberi kesan kepada tingkahlaku sosial anak di masa akan datang walaupun selepas bercerai susu.
‘CHECK’ BALIK EMOSI KITA SEMASA MENYUSU

Inilah jadi mak ayah lagi-lagi anak pertama, kita belajar apa pun atau kerja apa pun bila kena dekat batang hidung sendiri memang pening. Jadi, untuk mak-mak yang masih menyusu badan kalau anak tiba-tiba kuat mengamuk dan meragam cuba check balik emosi kita semasa menyusu.
Kalau tengah penat dan dalam tergesa-gesa, saya cadangkan untuk ambil masa 10 minit untuk bertenang, minum air sekejap, makan coklat dan lupakan perkara yang menyemakkan kepala. Boleh buka ayat Al-Quran ataupun white noise juga untuk membantu kita bertenang sebelum menyusu. Tak kiralah menyusu direct ataupun pam.
http://www.beskinhost.com/
Bila agak-agak dah tenang, degupan jantung dah stabil dan normal baru mula menyusu ataupun mengepam. Menyusu badan bukan bermaksud kita beri sumber khasiat dan keperluan bayi sahaja. Kita juga salurkan HORMON kita. Jadi, jaga-jaga dengan emosi sepanjang proses perjalanan menyusu badan.
Suami juga memainkan peranan yang sangat penting untuk menjaga emosi isteri sepanjang tempoh menyusu badan. Agak-agak isteri mula berkerut, offerlah nak masakkan makan malam ataupun tolong lipat sidai baju ke. Macam kes saya, sebenarnya saya pun tak perasan tengah stress sebab enjoy kerja walaupun sangat penat. Selepas ini kena lebih berhati-hati lagi dengan hormon stress.
Terima kasih, semoga bermanfaat.
Sumber : Maryam Jamadi